**Príloha č. 8**

**Podmienky financovania v rámci IROP 2014 - 2020**

V decembri 2014 Európska Komisia schválila IROP 2014-2020, čím potvrdila finančnú podporu Európskych fondov do infraštruktúry a vybavenia odborného vzdelávania a prípravy v Bratislavskom kraji. IROP okrem nastavenia prioritných osí a cieľov pre dosiahnutie výsledkov určuje výstupy, ktoré musí program dosiahnuť v stanovenom časovom horizonte, oprávnených žiadateľov a podmienky čerpania.

Oblasť financovania stredných odborných škôl je v IROP určená v špecifickom cieli č. 2.2.3: Zvýšenie počtu žiakov stredných odborných škôl na praktickom vyučovaní.

**Špecifický cieľ č. 2.2.3** sa má dosiahnuť realizáciou nasledovných aktivít:

* obstaranie a modernizácia materiálno-technického vybavenia vrátane internátov a s tým súvisiace stavebné úpravy vrátane prvkov inkluzívneho vzdelávania,
* prístavba, nadstavba, stavebné úpravy a rekonštrukcia vonkajších a vnútorných priestorov a areálov centier odborného vzdelávania a prípravy,
* vytvorenie podnikateľského inkubátora
* zvýšenie energetickej hospodárnosti budov centier odborného vzdelávania a prípravy

Oprávnení prijímatelia*:*

* vyšší územný celok, ústredný orgán štátnej správy, nezisková organizácia ako zriaďovateľ/zakladateľ školy, nezisková organizácia ako poskytovateľ všeobecne prospešných služieb v oblasti vzdelávania, cirkev a náboženská spoločnosť ako zriaďovateľ/zakladateľ školy, združenie ako zriaďovateľ/zakladateľ školy, združenie ako poskytovateľ všeobecne prospešných služieb v oblasti vzdelávania, stredná odborná škola v zriaďovateľskej pôsobnosti vyššieho územného celku, stredná odborná škola v zriaďovateľskej pôsobnosti právnickej osoby, fyzická osoba, právnická osoba.

Princípy financovania, ktoré projekt musí spĺňať*:*

* je v súlade s regionálnymi stratégiami odborného vzdelávania a prípravy,
* podporuje celoživotné vzdelávanie v súlade so zákonom č. 568/2009 o celoživotnom vzdelávaní v platnom znení,
* podporuje integrovaný prístup ako komplementárnu podporu aktivít z IROP a OP ĽZ, prípadné iných OP,
* cielene podporuje inkluzívne vzdelávanie,
* zabezpečuje väzbu: škola–zamestnávateľ–kraj. Musí byť deklarovaný zmluvný vzťah so zamestnávateľom, v prospech ktorého sa učebné odbory učia.
* je prediskutovaný a podporený príslušným zamestnávateľským zväzom, stavovskou a profesijnou organizáciou,,
* bude zvýhodnený, ak podporuje vznik nových a existujúce COVP,
* je v súlade so zákonom č 184/2009 o odbornom vzdelávaní a príprave v platnom znení,
* je v súlade s požiadavkami regionálneho trhu práce a konkurencieschopnosti regiónu,
* je v súlade so Štátnym vzdelávacím programom pre odborné vzdelávanie a prípravu pre danú skupinu študijných a učebných odborov,
* je v súlade so zákonom č.. 596/2003 Z. z. o štátnej správe v školstve a školskej samospráve v platnom znení,

Plán výkonov IROP v Bratislavskom kraji do roku 2020 pre oblasť podpory odborného vzdelávania a prípravy

* Počet podporených COVP - 11
* Počet podporených SOŠ, ŠH, SPV, SOP – 2

Finančný plán IROP v Bratislavskom kraji do roku 2020 pre oblasť podpory odborného vzdelávania a prípravy

* 18 000 000 EUR z toho 9 000 000 EUR EFRR zdroje a 9 000 000 EUR zdroje štátneho rozpočtu a prijímateľa

Teritoriálne podmienky financovania odborného vzdelávania a prípravy  Bratislavskom kraji.

IROP je v Bratislavskom kraji implementovaný prostredníctvom Regionálnej integrovanej územnej stratégie (RIUS), ktorej účelom je koncentrovať zdroje do oblastí s najväčším potenciálom pre dosiahnutie sledovaných výsledkov. V prípade oblasti podpory odborného vzdelávania a prípravy boli, po posúdení potenciálu všetkých skupín odborov, určené nasledovné skupiny odborov:

* Elektrotechnika – existujúce COVP (SOŠ Informačných technológií, Hlinícka 1, Bratislava)
* Polygrafia a médiá – existujúce COVP (SOŠ polygrafická, Račianska 190, Bratislava)
* Poľnohospodárstvo, lesné hospodárstva a rozvoj vidieka I. a II. - existujúce COVP (Spojená škola v Ivanke pri Dunaji)
* Potravinárstvo – existujúce COVP (SOŠ gastronómie a hotelových služieb, Farského 9, Bratislava)
* Zdravotnícke odbory vzdelávania na stredných zdravotníckych školách – výrazný potenciál pre vytvorenie COVP
* Stavebníctvo, geodézia a kartografia – existujúce COVP (Stredná odborná škola, Ivanská cesta 21, Bratislava)
* Ekonomika a organizácia, obchod a služby I a II,
* Veterinárske vedy
* Strojárstvo a ostatná kovospracúvacia výroba II - existujúce COVP SOŠ automobilová, J. Jonáša 5, Bratislava

Skupina odborov 24 Strojárstvo a ostatná kovospracúvacia výroba II., do ktorej spadajú odbory Strednej odbornej školy automobilovej, Jána Jonáša 5, Bratislava, bola v rámci RIUS identifikovaná ako oblasť s vysokým potenciálom pre vznik a podporu COVP, najmä s ohľadom na významné postavenie strojárskych odvetví v hospodárskej štruktúre Bratislavského kraja.

Získanie nenávratného finančného príspevku sa uskutočňuje **dvojkolovým procesom výberu projektov**, ktoré pozostáva z predkladania:

* Projektového zámeru (1. kolo), pri hodnotení sa nevyžaduje stavebné povolenie ani projektová dokumentácia a zameriava s na obsah a správne nastavenie konceptu projektu a jeho prínosom.
  + Výzva na predkladanie zámerov bude trvať 2 mesiace po ktorom nasleduje proces hodnotenia, pričom sa predpokladá vyhlásenie výzvy v máji 2016.
* Žiadostí o nenávratný finančný príspevok (2. kolo), pri hodnotení sa vyžaduje spracovaná projektová dokumentácia a platné stavebné povolenie.
  + Výzva na predkladanie žiadostí je otvorená na tri roky, alebo do vyčerpania alokácie, pričom prvé hodnotiace kolo sa predpokladá v októbri 2016 a následne v roku 2017.

Z procesu hodnotenia žiadostí, v rámci hodnotiaceho kola, žiadateľ získa rozhodnutie o schválení, respektíve neschválení žiadosti. Nie je možné predložiť žiadosť, kým žiadateľ nezíska výstup z procesu hodnotenia zámeru – hodnotiacu správu.

Použité skratky:

IROP – integrovaný regionálny operačný program

OP – operačný program

OP ĽZ – operačný program ľudské zdroje

EFRR - európsky fond regionálneho rozvoja

COVP – centrum odborného vzdelávania a prípravy

SOŠ – stredná odborná škola

ŠH – školské hospodárstvo

SPV – stredisko praktického vyučovania

SOP – stredisko odbornej praxe