**Bod č. 1**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 19. februára 2016

**Informácia**

**o plnení uznesení Zastupiteľstva Bratislavského samosprávneho kraja s termínom plnenia december 2015 a január 2016**

**Predkladateľ**:  **Materiál obsahuje:**

MUDr. Valerián Potičný, MPH. 1. Návrh uznesenia

riaditeľ Úradu Bratislavského 2. Časť I. – splnené uznesenia Z BSK

samosprávneho kraja 3. Časť II. – dlhodobo plnené uznesenia Z  BSK

**Zodpovedná:**

PaedDr. Barbora Oráčová, PhD.

riaditeľka Kancelárie predsedu BSK

Z podkladov plniteľov uznesení

**Spracovatelia:**

Mgr. Jana Vaculová

vedúca organizačného odd. KP

Mgr. Gabriela Figeczká

referentka organizačného odd. KP

Bratislava

február 2016

N á v r h u z n e s e n i a

**UZNESENIE č. ...... / 2016**

zo dňa 19. 02. 2016

Zastupiteľstvo Bratislavského samosprávneho kraja po prerokovaní materiálu

1. **berie na  vedomie**

informáciu o plnení uznesení Zastupiteľstva Bratislavského samosprávneho kraja s termínom plnenia december 2015 a január 2016:

**v časti I. – splnené uznesenia Z BSK:**

1) 43/2011

2) 41/2013

3) 87/2014 C. 3.

4) 92/2014 B.1 a B. 2.

5) 10/2015 D. 2.

6) 32/2015 B

7) 43/2015 B

8) 53/2015 B. 3. a B. 4.

9) 58/2015 B

10) 71/2015 B

11) 75/2015 B

12) 76/2015 C

13) 85/2015 B. 1. a B. 2.

14) 94/2015 B

15) 104/2015 B

16) 105/2015 B

**v časti II. – dlhodobo plnené uznesenia Z BSK, uvedené v tabuľke:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Uznesenie číslo | I.  Termín | II.  Termín | III.  Termín | IV.  Termín | V.  Termín | VI.  Termín | VII.  Termín | Plnenie uznesenia |
| 59/2009 | 6/2013 | 12/2014 | 12/2015 | 9/2016/x |  |  |  | P |
| 41/2013 | 12/2013 | 12/2014 | 12/2015 | 12/2016 |  |  |  | P |
| 87/2014 C 2. | 9/2015 | 1/2016 | 4/2016/x |  |  |  |  | P |
| 5/2015 | do 31.03.2016 |  |  |  |  |  |  | P |
| 6/2015 | do 31.03.2016 |  |  |  |  |  |  | P |
| 7/2015 | do 31.03.2016 |  |  |  |  |  |  | P |
| 10/2015 D 1. | 12/2015 | 6/2016/x |  |  |  |  |  | P |
| 14/2015 | 6/2015 | 10/2015 | 2/2016 |  |  |  |  | P |
| 26/2015 B 2. | 6. november 2015 | 4/2016 |  |  |  |  |  | P |
| 34/2015 B 1. | 6/2015 | 8/2015 | 11/2015 | 4/2016 |  |  |  | P |
| 34/2015 B 2. | 6/2015 | 12/2015 | 12/2016/x |  |  |  |  | P |
| 44/2015 B 1. | 30.09.2015 | 10/2015 | 11/2016 |  |  |  |  | P |
| 44/2015 B 2. | 31.03.2016 |  |  |  |  |  |  | P |
| 46/2015 | každoročne k 30.06. |  |  |  |  |  |  | P |
| 57/2015 | 12/2015 | 10/2016/x |  |  |  |  |  | P |
| 102/2015 | 2/2016 |  |  |  |  |  |  | P |
| 110/2015 | 31.12.2016 |  |  |  |  |  |  | P |

*Legenda: N – nestanovený, P – úloha sa priebežne plní, S – splnené uznesenie, NES – nesplnené uznesenie,*  x/*Navrhovaný termín plnenia uznesenia (pred schválením)*

1. **s c h v a ľ u j e**

zmenu termínu plnenia prijatého uznesenia nasledovne:

1. uznesenie č. 59/2009 z termínu plnenia 12/2015 na termín plnenia 9/2016
2. uznesenie č. 87/2014 v bode C. 2. z termínu plnenia 1/2016 na termín plnenia

4/2016

1. uznesenie č. 10/2015 v bode D. 1. z termínu plnenia 12/2015 na termín plnenia

6/2016

1. uznesenie č. 34/2015 v bode B . 2. z termínu plnenia 12/2015 na termín plnenia 12/2016
2. uznesenie č. 57/2015 z termínu plnenia 12/2015 na termín plnenia 10/2016

**D Ô V O D O V Á S P R Á V A**

1. **časť – splnené uznesenia Z BSK**

**Návrh Dohoda o spolupráci pri rekonštrukcii NsP Malacky**

**Uznesenie č. 43/2011** zo dňa 24.06.2011

Zodpovedný za plnenie uznesenia: riaditeľ Úradu BSK

Plniteľ úlohy: Právne oddelenie

**PLNENIE:**

Rokovania s nájomcom vo veci úpravy nájomného v nadväznosti na zmenu výšky odpisov prebehli, k dohode neprišlo.

**Plnenie uznesenia: splnené**

**Návrh vstupu BSK ako partnera do projektu rekonštrukcie a zriadenia**

**Bezpečného ženského domu**

**Uznesenie č. 41/2013 zo dňa 21.06.2013**

Zodpovedný za plnenie uznesenia: riaditeľ Úradu BSK

Plniteľ úlohy: Odbor stratégie a riadenia projektov

**PLNENIE:**

Bratislavský samosprávny kraj zabezpečí udržateľnosť prostredníctvom poskytnutia finančného príspevku z rozpočtu BSK, ktoré každoročne zmluvne zabezpečuje Odbor sociálnych vecí. V roku 2016 bude zabezpečené financovanie prostredníctvom predlženia grantu z Nórskeho finančného mechanizmu**.**

**Plnenie uznesenia: splnené**

**Návrh rozpočtu BSK na roky 2015 - 2017**

**Uznesenie č. 87/2014 zo dňa 12.12.2014**

Zodpovedný za plnenie uznesenia: riaditeľ Úradu BSK

Plniteľ úlohy: Odbor IČSMaVO

**PLNENIE k bodu C.3.:**

Zastupiteľstvo BSK bolo informované o postupe prípravy realizácie a samotnej realizácie predkladaním "Informácie o postupe prípravy realizácie projektov zvyšovania energetickej efektívnosti budov vo vlastníctve BSK prostredníctvom programu MunSEFF (Municipal Sustainable Energy Financing Facility) pravidelne na každom zasadnutí Zastupiteľstva BSK v priebehu roka 2015. Práce na komplexnom zatepľovaní budov na všetkých objektoch zaradených do programu MunSEFF boli ukončené.

**Plnenie uznesenia: splnené**

**Návrh Východiská pre spracovanie stratégie rozvoja cestovného ruchu v**

**Bratislavskom kraji pre roky 2015 - 2020**

**Uznesenie č. 92/2014 zo dňa 12.12.2014**

Zodpovedný za plnenie uznesenia: riaditeľ Úradu BSK

Plniteľ úlohy: Odbor cestovného ruchu a kultúry

**PLNENIE k bodu B.1. a B. 2.:**

Uznesenie č. 92/2014 bolo splnene v stanovenom termíne 12/2015 (po jeho predlžení) - "Stratégia rozvoja turizmu v Bratislavskom kraji do roku 2020" bola predložená na rokovanie a schválená Zastupiteľstvom BSK dňa 11.12.2015 uznesením č. 100/2015.

**Plnenie uznesenia: splnené**

**Návrh ďalšieho fungovania spoločnosti 1. župná, a. s.**

**Uznesenie č. 10/2015 zo dňa 20.02.2015**

Zodpovedný za plnenie uznesenia: riaditeľ Úradu BSK

Plniteľ úlohy: Ing. Roštár, Mgr. Húska

**Plnenie k bodu D. 2.:**

Splnené uznesením č. 57/2015.

**Plnenie uznesenia: splnené**

**Návrh systémového riešenia pre poskytovanie Ústavnej pohotovostnej služby pre región Záhorie**

**Uznesenie č. 32/2015 zo dňa 24.04.2015**

Zodpovedný za plnenie uznesenia: riaditeľ Úradu BSK

Plniteľ úlohy: Právne oddelenie

**PLNENIE k bodu B.:**

Proces verejného obstarávania na zabezpečenie ÚPS ukončený, dňa

23.12.2015 bola podpísaná zmluva o poskytovaní služieb súvisiacich s ústavnou pohotovostnou službou pre región Malacky a okolie so spoločnosťou Nemocničná a.s., Holubyho 35, 90201 Pezinok. Zmluva je účinná od 1.1.2016.

**Plnenie uznesenia: splnené**

**Správa z hodnotenia PHSR BSK 2014 - 2020 za rok 2014**

**Uznesenie č. 43/2015 zo dňa 26.06.2015**

Zodpovedný za plnenie uznesenia: riaditeľ Úradu BSK

Plniteľ úlohy: Odbor stratégie a riadenia projektov

**PLNENIE k bodu B.:**

Navrhované opatrenia boli zapracované v rámci Aktualizácie PHSR BSK

2014-2020 a schválené v rámci uznesenia č. 58/2015 zo dňa 11.12.2015 "Zosúladenie PHSR BSK 2014-2020 s novelou Zákona č. 539/2008 Z. z. o podpore regionálneho rozvoja v znení Zákona č. 309/2014 Z. z.".

**Plnenie uznesenia: splnené**

**Návrh Schválenie kúpy národnej kultúrnej pamiatky synagógy v Senci do vlastníctva Bratislavského samosprávneho kraja za účelom zriadenia polyfunkčného kultúrneho centra Bratislavského samosprávneho kraja a stálej expozície židovskej kultúry**

**Uznesenie č. 53/2015 zo dňa 26.06.2015**

Zodpovedný za plnenie uznesenia: riaditeľ Úradu BSK

Plniteľ úlohy: Finančný odbor

**PLNENIE k bodu B. 3 a B. 4.:**

V schválenom návrhu rozpočtu sú zahrnuté finančné prostriedky na investície v spomínaných bodoch (B.3 a B.4).

**Plnenie uznesenia: splnené**

**Návrh na schválenie vstupu Bratislavského samosprávneho kraja ako partnera do projektu "FLOOD-serv"**

**Uznesenie č. 58/2015 zo dňa 26.06.2015**

Zodpovedný za plnenie uznesenia: riaditel' úradu BSK

Plniteľ úlohy: Odbor stratégie a riadenia projektov

**PLNENIE k bodu B.:**

Finančné prostriedky sú vyčlenené v rámci rozpočtu Odboru stratégie, územného rozvoja a riadenia projektov na roky 2016-2018.

**Plnenie uznesenia: splnené**

**Návrh zmena Uznesenia č. 14/2015 zo dňa 20.02.2015 "na zámenu nehnuteľnosti pozemku vo vlastníctve Bratislavského samosprávneho kraja s pozemkom vo vlastníctve Mesta Stupava, Hlavná 1/24, 900 31**

**Stupava, ako prípad hodný osobitného zreteľa**

**Uznesenie č. 71/2015 zo dňa 25.09.2015**

Zodpovedný za plnenie uznesenia: riaditeľ úradu BSK

Plniteľ úlohy: Právne oddelenie

**Plnenie k bodu B:**

Schválenie zmeny Uznesenia č. 14/2015 o zámene pozemkov medzi Mestom Stupava a BSK bez finančného vyrovnania. Uznesenie je splnené - Zámenná zmluva je obojstranne podpísaná.

**Plnenie uznesenia: splnené**

**Návrh na vyhlásenie OVS na predaj nehnuteľného majetku – pozemkov a stavieb v k. ú. Pezinok**

**Uznesenie č. 75/2015 zo dňa 25.09.2015**

Zodpovedný za plnenie uznesenia: riaditeľ Úradu BSK

Plniteľ úlohy: Právne oddelenie

**Plnenie k bodu B:**

OVS bola vyhlásená; oznámenie o vyhlásení OVS bolo elektronickej zverejnené na elektronickej úradnej tabuli Bratislavského samosprávneho kraja dňa 02.11.2015, aj  na úradnej tabuli Úradu BSK a v denníkoch SME, Nový Čas a Hospodárske noviny. Lehota na predkladanie návrhov do OVS bola stanovená na 31.12.2015 o 12.00 hod.

Do súťaže sa prihlásil jeden uchádzač CENTRUM Lampášik, Hviezdoslavova 92, 903 01 Senec, , ktorý nesplnil všetky podmienky OVS a to nezložil doklad o úhrade zábezpeky v sume 10  000,00-€ a úhrade  paušálnych nákladov v sume 20,-€. Uchádzač telefonicky uviedol dňa 13.1.2016, že uvedené sumy neuhradil.

**Plnenie uznesenia: splnené**

**Návrh na vyhlásenie OVS na predaj nehnuteľného majetku – areálu bývalej Strednej priemyselnej školy chemickej, Račianska č. 78 – 80, Bratislava**

**Uznesenie č. 76/2015 zo dňa 25.09.2015**

Zodpovedný za plnenie uznesenia: riaditeľ Úradu BSK

Plniteľ úlohy: Právne oddelenie

**Plnenie k bodu C:**

Opätovné vyhlásenie OVS na prebytočný majetok  v správe Strednej odbornej školy chemickej, Vlčie hrdlo, 821 07 Bratislava, záväzné kritérium ponúk – cena. Uznesenie splnené, OVS vyhlásená, oznámenie o vyhlásení OVS bolo elektronickej zverejnené na elektronickej úradnej tabuli Bratislavského samosprávneho kraja dňa 02.11.2015, aj  na úradnej tabuli Úradu BSK a v denníkoch SME, Nový Čas a Hospodárske noviny. Lehota na predkladanie návrhov do OVS bola stanovená na 31.12.2015 o 12.00 hod. Nebol prihlásený žiadny záujemca.

**Plnenie uznesenia: splnené**

**Návrh na zriadenie Centra odborného vzdelávania a prípravy pre oblasť automobilového priemyslu v zriaďovateľskej pôsobnosti BSK**

**Uznesenie č. 85/2015 zo dňa 28.10.2015**

Zodpovedný za plnenie uznesenia: riaditeľ Úradu BSK

Plniteľ úlohy: Odbor školstva, mládeže a športu

**PLNENIE k bodu B. 1.:**

Centrum odborného vzdelávania a prípravy pre oblasť automobilového priemyslu začalo plniť svoju funkciu.

**Plnenie uznesenia: splnené**

**PLNENIE k bodu B. 2.:**

Zastupiteľstvo BSK na svojom zasadnutí dňa 11.12.2015 prerokovalo a schválilo Návrh rozpočtu BSK na roky 2016-2018, v rámci ktorého sú v Programe č.

8: Vzdelávanie, Podprograme č. 8.3: Odborné vzdelávanie a Podprograme č. 8.9:

Ostatné výdavky na školstvo zahrnuté výdavky na odborné vzdelávanie. Súčasťou

odborného vzdelávania je Stredná odborná škola automobilová so sídlom Jána Jonáša 5, Bratislava, ktorá od 1.12.2015 pôsobí ako Centrum odborného vzdelávania a prípravy pre oblasť automobilového priemyslu.

**Plnenie uznesenia: splnené**

**Návrh na vyhlásenie OVS na predaj nehnuteľného majetku – Dielne Stará Ivanská, vedených na LV č. 2863 v k. ú. Trnávka**

**Uznesenie č. 94/2015 zo dňa 28.10.2015**

Zodpovedný za plnenie uznesenia: riaditeľ Úradu BSK

Plniteľ úlohy: Právne oddelenie

**PLNENIE k bodu B.:**

OVS bola vyhlásená; oznámenie o vyhlásení OVS bolo elektronickej zverejnené na elektronickej úradnej tabuli Bratislavského samosprávneho kraja dňa 02.11.2015, aj  na úradnej tabuli Úradu BSK a v denníkoch SME, Nový Čas a Hospodárske noviny. Lehota na predkladanie návrhov do OVS bola stanovená na 31.12.2015 o 12.00 hod. Do súťaže sa prihlásili dvaja záujemcovia, ktorí splnili podmienky OVS. Pripravuje sa elektronická aukcia.

**Plnenie uznesenia: splnené**

**Zosúladenie PHSR BSK 2014-2020 s novelou Zákona č. 539/2008 Z. z. o podpore regionálneho rozvoja v znení Zákona č. 309/2014 Z. z.**

**Uznesenie č.104/2015 zo dňa 11.12.2015**

Zodpovedný za plnenie uznesenia: riaditeľ Úradu BSK

Plniteľ úlohy: Odbor stratégie a riadenia projektov

**PLNENIE k bodu B.:**

Aktualizovaná PHSR BSK 2014-2020 bola zaslaná a zverejnená na stránke BSK.

**Plnenie uznesenia: splnené**

**Informácia o výsledkoch preskúmania aktuálnosti Územného plánu regiónu – Bratislavský samosprávny kraj**

**Uznesenie č.105/2015 zo dňa 11.12.2015**

Zodpovedný za plnenie uznesenia: riaditeľ Úradu BSK

Plniteľ úlohy: Odbor územného plánu, GIS a ŽP

**PLNENIE k bodu B.:**

Materiál bude predložený na rokovanie Zastupiteľstva BSK dňa 19.02.2016.

**Plnenie uznesenia: splnené**

1. **časť – dlhodobo plnené uznesenia Z BSK**

**Zámer na vytvorenie centrálnej správy internátov v zriaďovateľskej pôsobnosti BSK**

**Uznesenie č. 95/2009 zo dňa 17.06.2009**

Zodpovedný za plnenie uznesenia: riaditeľ Úradu BSK

Plniteľ úlohy: Odbor školstva, mládeže a športu

**Plnenie:**

Vyhodnotenie plnenia úlohy bude predložené v rámci plnenia uznesenia č. 26/2015 schváleného Z BSK dňa 24.04.2015 na Z BSK, ktorým bol schválený Návrh Zámeru na vytvorenie funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja.

**Plnenie uznesenia: priebežne plnené, kontrola plnenia uznesenia 9/2016**

**Návrh rozpočtu BSK na roky 2015-2017**

**Uznesenie č. 87/2014 zo dňa 12.12.2014**

Zodpovedný za plnenie uznesenia: riaditeľ Úradu BSK

Plniteľ úlohy: Odbor financií

**PLNENIE k bodu C.2.:**

BSK podpísal v zmysle uznesenia Zmluvu o úvere so SLSP a v polovici decembra prebehlo čerpanie tohto úveru v celkovej výške 4 704 390,80 EUR. Oproti pôvodnému plánu nastal posun v čerpaní o cca. 2 mesiace z dôvodu posunutého termínu ukončenia rekonštrukčných prác. Z tohto dôvodu aj následný grant z programu MunSEFF bude pripísaný na účet BSK až v prvom štvrťroku 2016. Uznesenie sa priebežne plní.

**Plnenie uznesenia: priebežne plnené, kontrola plnenia uznesenia 4/2016**

**Návrh ďalšieho fungovania spoločnosti 1. župná, a. s.**

**Uznesenie č. 10/2015 zo dňa 20.02.2015**

Zodpovedný za plnenie uznesenia: riaditeľ Úradu BSK

Plniteľ úlohy: Ing. Roštár, Mgr. Húska

**Plnenie k bodu D. 1.:**

Schválený proces likvidácie spoločnosti 1. župná, a.s. predstavoval realizáciu dvoch valných zhromaždení spoločnosti, kde na prvom bolo potrebné vykonať odsúhlasené zvýšenie základného imania spoločnosti, k čomu sa vyjadrovala aj dozorná rada. Následne sa uvedené zmeny zapísali do obchodného registra, došlo k vysporiadaniu záväzkov voči akcionárovi Bratislavskému samosprávnemu kraju v zmysle uznesenia. Po zápise do obchodného registra bolo zvolané konanie valného zhromaždenia, ktoré na svojom rokovaní schvaľovalo účtovnú závierku spoločnosti a aj na základe uznesenia zastupiteľstva a výsledkov spoločnosti rozhodlo o vstupe spoločnosti do likvidácie a to k 1.9.2015. Vstupom do likvidácie oznámila spoločnosť túto skutočnosť aj v obchodnom vestníku, kde plynula trojmesačná lehota na prihlásenie prípadných pohľadávok tretích strán voči spoločnosti (skončila v polovici decembra 2015). V súčasnej dobe sa pripravuje účtovná závierka spoločnosti 1. župná, a.s. v likvidácií a to k 31.1.2016, následne jej schválenie valným zhromaždením, oslovenie finančného úradu, daňového úradu a hlavného mesta (potrebné vyjadrenie k daňovým záväzkom), predloženie do zastupiteľstva - Rozhodnutie o likvidačnom zostatku spoločnosti (pozemky), na základe ktorého prejdú pozemky do vlastníctva Bratislavského samosprávneho kraja. Po týchto ďalších krokoch (ktoré predpokladajú písomné vyjadrenie zo strany menovaných úradov) požiada spoločnosť o výmaz z obchodného registra.

Pôvodným zámerom bolo všetky uvedené úkony zrealizovať jedným valným zhromaždením s cieľom úspory času. Nakoniec po porade s právnym zástupcom sa rozhodlo o postupe vyššie uvedenom a tým došlo aj k časovému posunu v realizácií uznesenia.

**Plnenie uznesenia: priebežne plnené, kontrola plnenia uznesenia 6/2016**

**Správa o vykonanej inventarizácii nehnuteľného majetku BSK za rok 2014**

**Uznesenie č. 34/2015 zo dňa 24.04.2015**

Zodpovedný za plnenie uznesenia: riaditeľ Úradu BSK

Plniteľ úlohy: Právne oddelenie

**Plnenie k bodu B. 2.:**

Právne oddelenie poskytlo právnu analýzu k jednoduchým pozemkovým úpravám. Podmienkou iniciovania jednoduchých pozemkových úprav je vyčlenenie finančných prostriedkov v rozpočte BSK, nakoľko náklady jednoduchých pozemkových úprav hradí navrhovateľ, ktorým je BSK ako vlastník cesty, vrátane následného zabezpečenia náhradných pozemkov, alt. Finančných náhrad za tieto pozemky.

**Plnenie uznesenia: priebežne plnené, kontrola plnenia uznesenia 12/2016**

**ZÁMER na vybudovanie areálu voľného času**

**Uznesenie č. 57/2015 zo dňa 26.06.2015**

Zodpovedný za plnenie uznesenia: riaditeľ Úradu BSK

Plniteľ úlohy: Ing. Roštár, Mgr. Húska

**Plnenie k bodu B. 1. a B. 2.:**

Plnenie predmetného uznesenia predpokladá realizáciu urbanistickej štúdie a podnikateľského zámeru na pozemkoch, ktoré sú v súčasnosti vo vlastníctve spoločnosti 1. župná, a. s. v likvidácií. Tá vstúpila do likvidácie 1.9.2015 a vstupom do likvidácie oznámila túto skutočnosť aj v obchodnom vestníku, kde plynula trojmesačná lehota na prihlásenie prípadných pohľadávok tretích strán voči spoločnosti. Z pohľadu vykonávania krokov týkajúcich sa predmetných pozemkov smerovali sme tieto do času, kedy bola 1OO% istota, že voči spoločnosti ako majiteľovi pozemkov nebudú vznesené žiadne dodatočné nároky, čo by mohlo mať negatívny vplyv na celý proces prípravy realizácie schváleného zámeru. Z uvedeného dôvodu došlo k posunu aj termínu realizácie uznesenia.

**Plnenie uznesenia: priebežne plnené, kontrola plnenia uznesenia 10/2016**