**Príloha č. 9**

Finančný plán nového zriaďovateľa Duálna akadémia, z.z.p.o. vrátane SOŠA pre roky 2016 - 2025. (Stav: Jan. 2016)

1) V prvej časti finančného plánu je znázornené hospodárenie SOŠA, ktorá bude po zmene zriaďovateľa transformovaná na súkromnú školu (ďalej len škola).

Finančný plán škola



Zdroje financovania školy predstavujú hlavne normatívne príspevky (viď. Fin. plán škola k1), tržby z prenájmu nevyužitých priestorov ako aj z malej časti výnosy z externého predaja vyrobených produktov (viď k2) v rámci praktickej časti duálneho vzdelávania žiakov. V prípade, ak škola v hospodárskom roku dosiahne stratu, t.z. že personálne, prevádzkové a ďalšie náklady školy prevýšia jej výnosy, poskytne nový zriaďovateľ škole príspevok na dorovnanie vzniknutej straty (viď k3). Plánované úvery potrebné na rekonštrukciu školy s cieľom skvalitniť poskytovanú výučbu v duálnom vzdelávaní budú čerpané novým zriaďovateľom a zriaďovateľ za ne nebude ručiť majetkom školy.

2) Druhá časť finančného plánu znázorňuje očakávané výnosy a náklady nového zriaďovateľa Duálnej akadémie, z.z.p.o. (ďalej len zriaďovateľ). Plánované výnosy pozostávajú predovšetkým z platieb partnerov (viď fin. plán zriaďovateľ a1), pre ktorých zabezpečuje zriaďovateľ vzdelávanie žiakov a preškolovanie/rekvalifikáciu zamestnancov pre budúci výkon požadovaných činností v podniku. Zriaďovateľ bude prostredníctvom svojich školiteľov poskytovať partnerom ako aj iným subjektom externé školenia (viď a2) a kurzy v oblasti rozvoja Soft skills, odborných a nadodborných zručností. (napr. Riadenie a údržba priemyselných robotov KUKA, atď.)

Plánované náklady (viď. b) obsahujú mzdové, prevádzkové ako aj ďalšie náklady spojené so zabezpečením prevádzky zriaďovateľa a kvalifikovanej výučby na SOŠA.

Investičné výdaje (viď g) spojené s rekonštrukciou budovy školy a zakúpením nového vybavenia pre učebné účely v predpokladanej výške 9,7 mil. euro budú financované€z väčšej časti prostredníctvom dlhodobého úveru (viď. h) (predpokladaná doba splácania 12 rokov) vo výške 5,8 mil. euro. Ručenie za uvedený úver preberú partneri, ktorí sú členmi zriaďovateľa, pričom BSK nebude zaťažený garanciou za poskytnutý úver zriaďovateľovi. Zriaďovateľ plánuje čerpať prostriedky z programu IROP (viď a3) (2017-2020), ktoré budú použité výlučne na ďalší rozvoj duálneho vzdelávania a ďalšie etapy rekonštrukcie školy.

Finančný plán zriaďovateľ



Predložený finančný plán je priebežne aktualizovaný podľa dostupných informácii zriaďovateľovi o realizovanom projekte duálneho vzdelávania.

Hospodárenie obidvoch subjektov zriaďovateľa a školy bude počas poskytovania duálneho vzdelávania každoročne prehodnocované s cieľom dosiahnutia vyrovnaného rozpočtu a eventuálne straty školy budú dorovnávané zo strany zriaďovateľa .