**Bod č. 2 Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 19. február 2016

**Informácia**

**o vybavení interpelácií poslancov Zastupiteľstva Bratislavského samosprávneho kraja zo dňa 11.12.2015**

Materiál predkladá: Materiál obsahuje:

MUDr. Valerián Potičný, MPH 1. Návrh uznesenia

riaditeľ Úradu Bratislavského 2. Dôvodová správa

samosprávneho kraja 3. Príloha č. 1 - 3

Zodpovedná:

PaedDr. Barbora Oráčová, PhD.

riaditeľka kancelárie predsedu

Spracovatelia:

Mgr. Jana Vaculová

vedúca Organizačného oddelenia KP

Mgr. Diana Kovačovská

referentka Organizačného oddelenia KP

Bratislava

Február 2016

Návrh uznesenia

**UZNESENIE č. ........... / 2015**

zo dňa 19. 02. 2015

Zastupiteľstvo Bratislavského samosprávneho kraja po prerokovaní materiálu

**berie na vedomie**

informáciu o vybavení interpelácií poslancov Zastupiteľstva Bratislavského samosprávneho kraja zo dňa 11.12.2015

**INFORMÁCIA O VYBAVENÍ INTERPELÁCIÍ POSLANCOV ZASTUPITEĽSTVA BRATISLAVSKÉHO SAMOSPRÁVNEHO KRAJA**

**ZO DŇA 11.12.2015**

**1. Interpelácia poslanca Ing. Jána Karmana**

Interpelovaný bol:

MUDr. Valerián Potičný, MPH, riaditeľ Úradu BSK

Predmet interpelácie:

Verejné obstarávanie na úrade BSK

Text interpelácie:

Interpelujem Vás ohľadom verejného obstarávania na BSK. Obstarávanie prebieha nielen za pomoci vlastných personálnych kapacít, ale i vysúťažených. Kedy prebiehal výber externého partnera, koľko bolo uchádzačov a aké boli kritériá na určenie víťaza? Prosím uviesť aj poradie víťazov.

Existuje nejaká zverejnená rámcová zmluva podpísaná s víťazom? Na základe čoho sa stanovujú ceny a podpisujú zmluvy za zabezpečenie jednotlivých verejných obstarávaní?

Vybavenie interpelácie:

Príloha č. 1 – List zo dňa 05.01.2016

**2.** **Interpelácia poslanca Mgr. Richarda Červienku**

Interpelovaný bol:

MUDr. Valerián Potičný, MPH, riaditeľ Úradu BSK

Predmet interpelácie:

Poddimenzovaná autobusová doprava na trase Chorvátsky Grob – Bratislava podnet občana Chorvátskeho Grobu: p. Jozefa Selepa.

Text interpelácie:

V prílohe posielam žiadosť pána Selepa, v ktorej žiada riešiť autobusovú dopravu na trase Chorvátsky Grob – Bratislava. Jeho mail bol zaslaný dňa 9.12.2015 predsedovi BSK a všetkým poslancom BSK. Žiadam o riešenie tejto situácie, zvolanie pracovného stretnutia na Úrade BSK, na ktorom by sa mohli zúčastniť: ja, predseda BSK, riaditeľ Úradu BSK, odbor dopravy BSK, riaditeľ BID, zástupca – riaditeľ Slovak Lines, starosta Chorvátskeho Grobu, p. Selepa + ďalší občania Chorvátskeho Grobu, ktorí prejavia záujem.

Príloha č. 2 – List od p. Selepa zo dňa 09.12.2015

Vybavenie interpelácie:

Príloha č. 3 – List zo dňa 05.01.2016



**Úrad Bratislavského samosprávneho kraja**

**ODBOR IČSM a VO**

**Oddelenie verejného obstarávania a nákupu**


SPRIEVODNÝ LIST


|  |  |
| --- | --- |
| **Určené pre :** | MUDr. Valerián Potičný, MPH. |
|  | riaditeľ Úradu BSK |


|  |
| --- |
| Vážený pán riaditeľ Úradu BSK,  dovoľujeme si Vám predložiť odpovede na interpeláciu poslanca BSK  Ing. Jána Karmana zo dňa 11. 12. 2015, ktorej predmetom je „Verejné obstarávanie na úrade BSK“.  **1.** **„Kedy prebiehal výber externého partnera, koľko bolo uchádzačov a aké boli kritériá na určenie víťaza?“**  Odpoveď:  Na výber externého partnera bola realizovaná nadlimitná zákazka na služby postupom verejnej súťaže s názvom: „Komplexná realizácia procesu verejného obstarávania.“ Zákazka bola vyhlásená zverejnením príslušných oznámení v Úradnom vestníku EÚ č. 2014/S 163-292336 z 27. 08. 2014 a vo Vestníku č. 168/2014, oznámenie č. 19888- MSS z 28. 08. 2014.  Počet záujemcov, ktorí požiadali o účasť v rámci nadlimitnej verejnej súťaže a boli im poskytnuté súťažné podklady bolo 8 záujemcov. Počet uchádzačov, ktorí predložili ponuku boli 2 uchádzači.  Kritéria na vyhodnotenie ponúk boli nasledovné:  1. Cena za realizáciu jednej nadlimitnej zákazky – 20 bodov  2. Cena za realizáciu jednej podlimitnej zákazky – 70 bodov  3. Cena za poradenské služby – konzultácie vo verejnom obstarávaní – 10 bodov  **2. „Prosím uviesť aj poradie víťazov.“**  Odpoveď:  Poradie víťazov bolo nasledovné:  1. PROCESS MANAGEMENT, s. r. o., Gaštanová 13, 811 04 Bratislava  2. Inštitút poradenstva a obstarávania KLIENT, s. r. o., Za Ferenitkou 23, 949 01 Nitra  **3.**  **„Existuje nejaká zverejnená rámcová zmluva podpísaná s víťazom?“**  Odpoveď:  Rámcová zmluva č. 2015-1-OIČSMaVO je zverejnená na stránke: <http://zmluvy.egov.sk/Egov/contracts/place:223> (platná od 07. 01. 2015, účinná od 10. 01. 2015)  **4. „Na základe čoho sa stanovujú ceny a podpisujú zmluvy za zabezpečenie jednotlivých verejných obstarávaní?“**  Odpoveď:  Ceny sú stanovené v čl. 3 bod 3.1 predmetnej rámcovej zmluvy.    **Záver:**  Všetky dokumenty, ktoré je verejný obstarávateľ povinný zverejňovať v zmysle príslušných ustanovení zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov sú zverejnené na stránke Úradu pre verejné obstarávanie v profile verejného obstarávateľa. |


***JUDr. Ing. Ján Keselý, v. r.***


riaditeľ odboru IČSM a VO



****









**Úrad Bratislavského samosprávneho kraja**

**Odbor dopravy**

**SPRIEVODNÝ LIST – INTERNÁ POŠTA**

|  |  |
| --- | --- |
| **Určené pre:** | MUDr. Valerián Potičný, MPH |
| **Oddelenie:** | Riaditeľ úradu |

**Vec: Interpelácia p. poslanca Červienku - odpoveď**

Vážený pán riaditeľ,

k interpelácii pána poslanca Červienku, podanej dňa 11.12.2015 na zasadnutí Zastupiteľstva Bratislavského samosprávneho kraja Vám zasielame nasledujúce stanovisko:

**Poddimenzovaná autobusová doprava na trase Chorvátsky Grob – Bratislava, podnet občana Chorvátskeho Grobu: p. Jozefa Selepa**

Dopravný podnik Bratislava, a.s. z ekonomických dôvodov (dlhodobá vysoká stratovosť) a po neúspešných rokovaniach s obcou Chorvátsky Grob o úprave finančného príspevku, pristúpil k zníženiu počtu spojov na linke Bratislava – Chorvátsky Grob. K 1.8.2015 tak prišlo k zmene linky 630 s pôvodným počtom 31 párov spojov v pracovný deň na linku 525 s počtom 23 párov spojov v pracovný deň.

Zo strany obce Chorvátsky Grob bola vznesená požiadavka na BSK a prímestského autobusového dopravcu Slovak Lines, a. s. o posilnenie dopravy na trase Bratislava - Chorvátsky Grob. BSK tejto požiadavke vyšlo v ústrety a na jej základe boli po redukcii spojov Dopravného podniku Bratislava, a. s. predĺžené dva spoje Slovak Lines do Pezinka, zavedený bol nový pár spojov v soboty a nedele cez Čiernu Vodu do Pezinka a zaviedli sa tri nové páry spojov do Senca cez Chorvátsky Grob. Spolu boli zavedené štyri nové páry spojov a okrem nich ďalšie dva spoje boli predĺžené do Pezinka. Všetky tieto spoje sú vykonávané na základe zmluvy medzi BSK a Slovak Lines, a.s. a sú dotované rozpočtom BSK. Obec Chorvátsky Grob má v súčasnosti v porovnaní s ostatnými satelitmi nadštandardný počet spojení (prepravných príležitostí) s Bratislavou.

Dňa 15.12.2015 sa na Úrade Bratislavského samosprávneho kraja uskutočnilo stretnutie zástupcov BSK, Bratislavskej integrovanej dopravy a starostu obce Chorvátsky Grob, na ktorom sa riešilo posilnenie spojov prímestskej autobusovej dopravy do obce Chorvátsky Grob - Čierna Voda. Najvhodnejším riešením problému by bolo predĺženie linky č. 153 DPB Shopping Palace – Vajnory - konečná do Chorvátskeho Grobu - Čiernej Vody. Dúfame, že dané riešenie sa v čo najkratšom čase podarí zrealizovať.

S pozdravom

Bratislava, 7.1.2016

Ing. Ladislav Csáder, v. r.

riaditeľ odboru dopravy