**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

19. februára 2016

**Návrh**

**Schválenie výnimky zo stanoveného termínu na predkladanie žiadostí o poskytnutie dotácií pre rok 2016 z Bratislavskej regionálnej dotačnej schémy na podporu turizmu**

Materiál predkladá: Materiál obsahuje:

RNDr.Martin Zaťovič 1. Návrh uznesenia

podpredseda BSK 2. Dôvodová správa

3. Stanoviská komisií

Zodpovedný:

Mgr.art.Zuzana Šajgalíková

riaditeľka Odboru cestovného ruchu a kultúry

Spracovateľ:

František Stano

vedúci oddelenia cestovného ruchu

Bratislava

február 2016

Návrh uznesenia

**UZNESENIE č. ........... / 2016**

zo dňa  19.02.2016

Zastupiteľstvo Bratislavského samosprávneho kraja po prerokovaní materiálu

**A.schvaľuje**

v súlade s § 4 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja výnimku zo stanoveného termínu na predkladanie žiadostí o poskytnutie dotácií pre rok 2016, ktorý bude určený výzvou na predkladanie žiadostí o poskytnutie dotácií z Bratislavskej regionálnej dotačnej schémy na podporu turizmu.

**B.ukladá**

riaditeľovi Úradu Bratislavského samosprávneho kraja

zabezpečiť vyhlásenie výzvy na predkladanie žiadostí o poskytnutie dotácií z Bratislavskej regionálnej dotačnej schémy na podporu turizmu na rok 2016.

Termín: 22. 2. 2016

**D ô v o d o v á s p r á v a**

Zastupiteľstvo Bratislavského samosprávneho kraja **uznesením č.100/2015** schválilo na svojom zasadnutí 11.12.2015 **Stratégiu rozvoja turizmu Bratislavského kraja do roku 2020**. Súčasťou Stratégie je aj Akčný plán zameraný na podporu napĺňania dlhodobých strategických cieľov definovaných v dokumente. Opatrenie č. 10 akčného plánu má za cieľ  vytvorenie systémovej, riadenej podpory komplexného dobudovania regionálneho produktu a atraktivít prostredníctvom Bratislavskej regionálnej dotačnej schémy na podporu turizmu. Zastupiteľstvo BSK zároveň na zasadnutí 11. 12. 2015 schválilo uznesením č.102/2015 Rozpočet Bratislavského samosprávneho kraja na roky 2016-2018, v ktorom sú pre rok 2016 zahrnuté finančné prostriedky v sume 70 000,-EUR na zabezpečenie dotačnej schémy na podporu turizmu.

Vzhľadom na to, že v zmysle § 4 ods. 3 VZN č. 6/2012 bolo potrebné podať žiadosti o dotácie nad 2 500 EUR pre rok 2016 do termínu 15. 11. 2015, návrh uznesenia obsahuje schválenie výnimky zo stanoveného termínu predkladania žiadostí a ukladá riaditeľovi Úradu BSK zabezpečiť vyhlásenie **Výzvy na predkladanie žiadostí o poskytnutie dotácií z Bratislavskej regionálnej dotačnej schémy na podporu turizmu pre rok 2016.**

Návrh Bratislavskej regionálnej dotačnej schémy na podporu turizmu spracoval Odbor cestovného ruchu a kultúry Úradu BSK v súlade so všeobecne záväzným nariadením BSK č.6/2012 a s cieľmi Stratégie rozvoja turizmu Bratislavského kraja do roku 2020. Určuje všeobecné podmienky pre podanie žiadosti o dotáciu, spôsob hodnotenia podaných žiadostí a obsahovú špecifikáciu oblastí podpory aktuálnej výzvy. Žiadosti budú hodnotiť interní a externí hodnotitelia určení Odborom cestovného ruchu a kultúry, ktorí predložia dotačnej komisii Zastupiteľstva Bratislavského samosprávneho poradie odporúčaných žiadostí na schválenie. O poskytnutí dotácií rozhoduje Zastupiteľstvo Bratislavského samosprávneho kraja na návrh dotačnej komisie Zastupiteľstva Bratislavského samosprávneho kraja. Termín vyhlásenia výzvy je navrhovaný na 22.2.2016, s lehotou predkladania žiadostí do 15.3.2016. Pre rok 2017 bude už nová výzva vyhlásená v termíne, ktorý bude v súlade s VZN 6/2012, bez potrebnej výnimky zo stanoveného termínu predkladania žiadostí.