**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

19. februára 2016

**Plnenie Akčného plánu Úradu Bratislavského samosprávneho kraja pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020**

Materiál predkladá: Materiál obsahuje:

Ing. Martin Berta, CSc.1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

4. Príloha č. 1, 2.

Zodpovedná:

Mgr. Barbora Lukáčová

riaditeľka

Odboru stratégie, územného rozvoja a riadenia projektov

Spracovatelia:

Mgr. Martin Hakel, BA

vedúci Oddelenia stratégie a územného rozvoja

Ing. Michal Beniač

vedúci Oddelenia riadenia projektov

Ing. Martin Bezek

referent Oddelenia stratégie a územného rozvoja

Mgr. Zuzana Hradská Lacková

referent Oddelenia stratégie a územného rozvoja

Bratislava

február 2016

Návrh uznesenia

**UZNESENIE č. ........... / 2016**

zo dňa 19.02.2016

Zastupiteľstvo Bratislavského samosprávneho kraja po prerokovaní materiálu

**A. schvaľuje**

**A.1**Odpočet Akčného plánu Úradu BSK pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020 (ďalej len Odpočet Akčného plánu BSK), za kalendárny rok 2015.

**A.2**Aktualizáciu Akčného plánu Úradu BSK pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020 (ďalej len Aktualizácia Akčného plánu BSK) pre kalendárny rok 2016.

**A.3** Zníženie rozpočtu BSK v roku 2016 v sume 637 000,- € v časti výdavkové finančné operácie a navýšenie rozpočtu kapitálových výdavkov v podprograme 3.3. v sume 637 000,- € na plnenie Aktualizovaného Akčného plánu BSK projekt č. OŠMaŠ\_5 „Rekonštrukcia a modernizácia športového areálu, telocvične, bazénov„, kľúčový krok J. obnova a rekonštrukcia bazénov (Drieňová, Tomášikova, Na pántoch)“ a projekt č. OSÚRaRP\_19 „Stratégia znižovania energetickej náročnosti budov vo vlastníctve BSK“, kľúčový krok L. realizácia opatrení výmeny osvetlenia na školách a školských zariadeniach.

**B. ukladá**

riaditeľovi úradu Bratislavského samosprávneho kraja:

**B.1**Predkladať Zastupiteľstvu BSK Odpočet Akčného plánu BSK za predchádzajúci kalendárny rok pravidelne raz za rok najneskôr v termíne ku 31. marcu daného kalendárneho roka.

**B.2**Predkladať Zastupiteľstvu BSK Aktualizáciu Akčného plánu BSK pre príslušný kalendárny rok pravidelne raz za rok najneskôr v termíne predloženia Návrhu rozpočtu Bratislavského samosprávneho kraja zostaveného v zmysle ustanovení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

**B.3**Rozšíriť materiál Kontrola plnenia uznesení, spracovávaného a predkladaného v zmysle Rokovacieho poriadku Zastupiteľstva Bratislavského samosprávneho kraja, článku 6 Rokovanie zastupiteľstva, odsek 7, písmeno a), o odpočet projektov Aktualizovaného Akčného plánu BSK označených prioritou jeden.

**B.4**Predkladať, v rámci samostatného materiálu Zastupiteľstva Bratislavského samosprávneho kraja, investičný plán Odboru investičných činností, verejného obstarávania a správy majetku pravidelne raz za rok najneskôr v termíne predloženia Návrhu rozpočtu Bratislavského samosprávneho kraja zostaveného v zmysle ustanovení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

**B.5**Predkladať, v rámci samostatného materiálu Zastupiteľstva Bratislavského samosprávneho kraja, investičný plán Regionálnych ciest Bratislava a.s. pravidelne raz za rok, najneskôr v termíne predloženia Návrhu rozpočtu Bratislavského samosprávneho kraja zostaveného v zmysle ustanovení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

**D ô v o d o v á s p r á v a**

Bratislavský samosprávny kraj za účelom podpory regionálneho rozvoja podľa zákona č. 539/2008 Z.z. o podpore regionálneho rozvoja spracoval strednodobý strategický dokument Program hospodárskeho a sociálneho rozvoja BSK na roky 2014-2020 (ďalej len **PHSR BSK 2014-2020**), ktorý bol schválený Zastupiteľstvom Bratislavského samosprávneho kraja dňa 21.6.2013.

Pre implementáciu programovej časti PHSR BSK 2014-2020 bol spracovaný a schválený v podobe prílohy **Akčný plán Úradu BSK 2014-2015** pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020. Z práce so schváleným akčným plánom Zastupiteľstvom Bratislavského samosprávneho kraja dňa 21.6.2013 vystala potreba **zvýšiť dôraz na proces prípravy projektov a naviazania procesu prípravy na programový rozpočet Úradu Bratislavského samosprávneho kraja.**

Z tohto dôvodu bolo doplnených respektíve upravených v pôvodnom Akčnom pláne Úradu BSK 2014-2015 niekoľko častí umožňujúcich úspešnú implementáciu projektov a operatívne plnenie stratégie PHSR BSK 2014-2020 do formy nového materiálu: Akčný plán Úradu Bratislavského samosprávneho kraja pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020 (ďalej len **Akčný plán BSK**)

schváleného Zastupiteľstvom Bratislavského samosprávneho kraja 21.02.2014 Uznesením č. 10/2014.

V súlade s Uznesením č. 10/2014 Úrad Bratislavského samosprávneho kraja spracoval komplexný materiál s názvom **Plnenie Akčného plánu Úradu Bratislavského samosprávneho kraja pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020** obsahujúci dve časti:

1. Odpočet Akčného plánu BSK za kalendárny rok 2015
2. Aktualizovaný Akčný plán BSK pre kalendárny rok 2016.

**Odpočet Akčného plánu BSK za kalendárny rok 2015** (príloha č. 1)

Rozhodujúcim faktorom úspešnosti realizácie projektu (najmä z Európskych štrukturálnych a investičných fondov) je miera pripravenosti jednotlivých projektov. Vychádza predovšetkým zo schopnosti Úradu BSK efektívne pracovať na komplexných problémoch a výzvach, ktorým Bratislavský samosprávny kraj čelí.

Odpočet Akčného plánu BSK za kalendárny rok 2015 sa zameriava na plnenie jednotlivých kľúčových krokov priradených k jednotlivým projektom úradu. Kľúčový krok implementácie predstavuje čiastkové činnosti jednotlivých odborov a oddelení Úradu BSK, ktoré je potrebné vykonať pre úspešnú realizáciu projektov. Príloha č. 1 obsahuje stručné zdôvodnenia priebežne plnených, nevykonaných a zrušených kľúčových krokov.

V roku 2015 Úrad BSK splnil 43 kľúčových krokov, priebežne plnil 26 kľúčových krokov implementácie z celkového počtu 111. Počet nevykonaných kľúčových krokov implementácie za rok 2015 dosiahlo hodnotu 21 a počet zrušených hodnotu 26. Vzájomná prepojenosť jednotlivých krokoch vytvára požiadavku pre hlbšiu spoluprácu. Zároveň je Úrad BSK schopný reagovať v prípade nedokonalého plnenia kľúčových krokov a iniciovať zlepšenie fungovania.

**Systém následne vytvára priestor pri nesplnených a priebežne plnených kľúčových krokoch na doplnenie nového termínu.** V prípade všetkých priebežne plnených a nesplnených kľúčových krokov implementácie je uvedené vysvetlenie dôvodu zmeny termínu.

**Stav plnenia kľúčových krokov implementácie Akčného plánu BSK k 31.12.2015**

Na rok 2015 bolo naplánovaných spolu 112 kľúčových krokov, z toho 45 bolo splnených, 27 priebežne plnených, 21 nevykonaných a 19 zrušených (označených červenou farbou v tabuľkách v prílohe č. 2). Najväčší pokrok z hľadiska splnených a priebežne plnených kľúčových krokov dosiahli projekty Odboru školstva, mládeže a športu a Odbor sociálnych vecí. Úroveň počtu nevykonaných kľúčových krokov je ovplyvnená často silnou vzájomnou previazanosťou po sebe nasledujúcich krokov, ako napr. verejné obstarávanie spracovateľa projektových dokumentácií za ktorým nasleduje podpísanie zmluvy s úspešným uchádzačom a následne dodanie vypracovanej projektovej dokumentácie. Často predlžované ukončenie procesu verejného obstarávania, najmä z dôvodu námietok predkladaných uchádzačmi, pred úplným ukončením súťaže ovplyvňuje následné plnenie kľúčových krokov v stanovených termínoch. Tento negatívny externý faktor nie je možné odhadnúť, avšak v predkladanom Aktualizovanom Akčnom pláne BSK na rok 2016 je riziko námietok a predlžovania súťaže z časti zohľadnené.

|  |  |  |  |  |  |
| --- | --- | --- | --- | --- | --- |
| **Nositeľ projektu** | **splnených** | **priebežne plnených** | **nevykonaných** | **zrušených** | **spolu** |
| **OSV** | 7 | 5 | 4 | 3 | 19 |
| **OKaP** | 6 | 2 | 1 | 3 | 12 |
| **OÚPGISaŽP** | 4 | 0 | 0 | 0 | 4 |
| **OZ** | 3 | 2 | 0 | 0 | 5 |
| **OD** | 5 | 5 | 0 | 1 | 11 |
| **OŠMaŠ** | 10 | 8 | 9 | 3 | 30 |
| **OCRaK** | 7 | 3 | 7 | 3 | 20 |
| **OSÚRaRP** | 3 | 2 | 0 | 6 | 11 |
| **Úrad BSK** | 45 | 27 | 21 | 19 | 112 |

Použité skratky: OSV – Odbor sociálnych vecí, OKaP – Odbor komunikácie a propagácie, OÚPGISaŽP – Odbor územného plánu, GIS a životného prostredia, OZ - Odbor zdravotníctva, OD – Odbor dopravy, OŠMaŠ – Odbor školstva, mládeže a športu, OCRaK – Odbor cestovného ruchu a kultúry, OSÚRaRP – Odbor stratégie, územného rozvoja a riadenia projektov

**Grafické zobrazenie plnenia kľúčových krokov za rok 2015**

V porovnaní s rokom 2014 Úrad BSK naplánoval v roku 2015 o 64 kľúčových krokov menej. Tento stav vyplýva najmä z dôvodu postupného postupu projektov jednotlivých odborov do etáp, ktoré si vyžadujú časovo náročné kľúčové kroky, ako napr. verejné obstarávanie dodávateľov projektových dokumentácií. Z uvedeného dôvodu Úrad BSK v roku 2015 splnil alebo priebežne plnil o 36 kľúčových krokov menej ako v roku 2014. Dôležitým faktom je zníženie počtu nevykonaných kľúčových krokov a to o 38 kľúčových krokov. Možno konštatovať zvýšenie efektivity jednotlivých zložiek Úradu BSK o 64 % bodov v porovnaní s predošlým rokom.

**Grafické porovnanie plnenia kľúčových krokov za rok 2015 a za rok 2014**

**Aktualizácia Akčného plánu BSK pre kalendárny rok 2016** (príloha č. 2)

Materiál obsahuje nové projekty odborov Úradu BSK ako aj nové kľúčové kroky implementácie, ktoré je nevyhnutné plniť v roku 2016 s výhľadom do roku 2017. Bolo nevyhnutné nadviazať na predošlé kľúčové kroky. Z tohto dôvodu príloha č. 2: obsahuje aj splnené, priebežne plnené a nevykonané kľúčové kroky za rok 2014 a 2015. Aktualizácia Akčného plánu BSK pre kalendárny rok 2016 je predovšetkým živým dokumentom, ktorý je výsledkom neustáleho formovania a zvyšovania informačnej hodnoty v procese plánovania. Zároveň však stanovuje jasné smerovanie rozvojových zámerov Úradu BSK prostredníctvom projektov jednotlivých odborov. Zapracované zmeny do Aktualizovaného Akčného plánu BSK možno rozdeliť do troch oblastí:

1. štrukturálne zmeny v Aktualizovanom Akčnom pláne BSK,
2. nové kľúčové kroky implementácie, nové projekty v Aktualizovanom Akčnom pláne BSK,
3. technické zmeny v Aktualizovanom Akčnom pláne BSK.
4. **Štrukturálne zmeny v Akčnom pláne BSK**

Vzhľadom na požiadavky používateľov Akčného plánu BSK, poslancov ZBSK a odborov Úradu BSK, došlo k zjednodušeniu všetkých projektov v nasledovnom rozsahu:

* Projekty nositeľov (odborov Úradu BSK) sú členené do 9 samostatných excelovských dokumentov.
* Projekty v porovnaní s predošlým Akčným plánom BSK, v záujme zvýšenia prehľadnosti, neobsahujú nasledovné, prevažne statické informácie, ktoré sa nemenia v procese prípravy alebo realizácie projektov:
  + identifikácia problému,
  + cieľ projektu,
  + členenie výdavkov projektu na kapitálové a bežné výdavky,
  + členenie externých výdavkov na EŠIF+ŠR, Granty a PPP,
  + výsledkový indikátor a jeho súčasná a plánovaná hodnota,
  + názov aktivity.
* Projekty v porovnaní s predošlým Akčným plánom BSK obsahujú:
  + prioritu, ktorá určuje intenzitu monitorovania plnenia kľúčových krokov v priebehu realizačných rokov 2016 a 2017,
  + merateľný ukazovateľ namiesto výstupového indikátora z dôvodu naviazania na programový rozpočet úradu,
  + stav plnenia kľúčového kroku implementácie k 31.12.2015 označovaný ako splnený, priebežne plnený, nevykonaný, zrušený, nový, aby tak došlo k prepojeniu medzi Odpočtom Akčného plánu BSK za rok 2015 a Aktualizovaným Akčným plánom BSK na rok 2016,
  + nový termín kľúčového kroku na rok 2016, respektíve 2017
  + pôvodný termín kľúčového kroku v minuloročnom Akčnom pláne BSK
  + označenie zodpovednosti len jednou organizačnou zložkou Úradu BSK.

1. **Nové kľúčové kroky implementácie a nové projekty v Akčnom pláne BSK**

Najvyťaženejšou zložkou úradu BSK, ktorá je zodpovedná za najväčší počet kľúčových krokov v prípade projektov všetkých odborov je Odbor investičných činností, správy majetku a verejného obstarávania, ktorý má na roky 2016 a 2017 naplánovaných 106 kľúčových krokov. Druhý najvyťaženejší je Odbor stratégie, územného rozvoja a riadenia projektov s 73 kľúčovými krokmi na roky 2016 a 2017 (viď Zoznam kľúčových krokov).

**Zoznam kľúčových krokov podľa nositeľov projektov a zodpovedných za plnenie**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Zodpovedný za kľúčové kroky** | | | | | | | | | |
| **Nositelia** | **OCRaK** | **OSV** | **OKaP** | **OÚPGISaŽP** | **OZ** | **OD** | **OŠMaŠ** | **OSÚRaRP** | **OIČSMaVO** | **PO** |
| **OSV** | 0 | 8 | 0 | 0 | 0 | 0 | 0 | 7 | 11 | 0 |
| **OKaP** | 0 | 0 | 10 | 0 | 0 | 0 | 0 | 0 | 0 | 0 |
| **OÚPGISaŽP** | 0 | 0 | 0 | 10 | 0 | 0 | 0 | 0 | 3 | 0 |
| **OZ** | 0 | 0 | 0 | 0 | 3 | 0 | 0 | 0 | 3 | 0 |
| **OD** | 0 | 0 | 0 | 0 | 0 | 16 | 0 | 5 | 11 | 1 |
| **OŠMaŠ** | 0 | 0 | 0 | 0 | 0 | 0 | 14 | 21 | 40 | 0 |
| **OSÚRaRP** | 2 | 0 | 0 | 0 | 1 | 0 | 0 | 27 | 14 | 0 |
| **OCRaK** | 35 | 0 | 0 | 1 | 0 | 0 | 0 | 14 | 24 | 0 |
| **Spolu** | 37 | 8 | 10 | 11 | 4 | 16 | 14 | 74 | 106 | 1 |

Použité skratky: OSV – Odbor sociálnych vecí, OKaP – Odbor komunikácie a propagácie, OÚPGISaŽP – Odbor územného plánu, GIS a životného prostredia, OZ - Odbor zdravotníctva, OD – Odbor dopravy, OŠMaŠ – Odbor školstva, mládeže a športu, OCRaK – Odbor cestovného ruchu a kultúry, OSÚRaRP – Odbor stratégie, územného rozvoja a riadenia projektov

Aktualizovaný Akčný plán BSK stanovil na roky 2016 a 2017 spolu 281 nových kľúčových krokov označených žltou v tabuľkách v prílohe č. 2, pričom najviac kľúčových krokov sa nachádza v projektoch, ktorých nositeľom je Odbor školstva, mládeže a športu (75), za ktorým nasleduje Odbor cestovného ruchu a kultúry (74) a Odbor stratégie, územného rozvoja a riadenia projektov (44). Viac informácií viď grafické zobrazenie.

**Grafické zobrazenie nových kľúčových krokov na rok 2016 a 2017**

Použité skratky: OSV – Odbor sociálnych vecí, OKaP – Odbor komunikácie a propagácie, OÚPGISaŽP – Odbor územného plánu, GIS a životného prostredia, OZ - Odbor zdravotníctva, OD – Odbor dopravy, OŠMaŠ – Odbor školstva, mládeže a športu, OCRaK – Odbor cestovného ruchu a kultúry, OSÚRaRP – Odbor stratégie, územného rozvoja a riadenia projektov

**Nové projekty v Aktualizovanom Akčnom pláne BSK**

V Aktualizovanom Akčnom pláne BSK je doplnených 35 nových projektov označených žltou farbou v tabuľkách v prílohe č. 1. Najväčší počet projektov obsahuje Odbor cestovného ruchu a kultúry s 11 novými projektmi za ktorým nasleduje Odbor stratégie, územného rozvoja a riadenia projektov s 10 novými projektmi. Žiadny nový projekt nebol pridaný v prípade Odboru sociálnych vecí.

**Odbor cestovného ruchu a kultúry:**

Projekt č. OCRaK\_12: Prepojenia cyklotrás v regióne s EuroVelo 6 a EuroVelo 13.

Projekt č. OCRaK\_13: Zlepšenie využívania vodných plôch pre rozvoj územia a produktu CR.

Projekt č. OCRaK\_14: Rozvoj ekoturizmu v povodí riek Morava a Dunaj.

Projekt č. OCRaK\_15: Projekt Malý Dunaj a Mošoňský Dunaj.

Projekt č. OCRaK\_16: Zatraktívnenie existujúcich úsekov cyklotrás.

Projekt č. OCRaK\_17: Vytvorenie podpory tematickým cestám.

Projekt č. OCRaK\_18: Projekt na podporu miestnych producentov.

Projekt č. OCRaK\_19: Zlepšenie využívania vodných ciest pre produkty využívajúce výletné plavby.

Projekt č. OCRaK\_20: Zavedenie systematického zberu dát a štatistického zisťovania.

Projekt č. OCRaK\_21: Divadlo LUDUS.

Projekt č. OCRaK\_22: Múzeum Ferdiša Kostku.

**Odbor dopravy:**

Projekt č. OD\_7: Cyklotrasa Lamač - Dúbravka - Devínska Nová Ves.

Projekt č. OD\_8: Vinohradnícka cyklotrasa.

Projekt č. OD\_9: Cyklolávka Šúrsky kanál.

Projekt č. OD\_10: Integrovaný dopravný systém BK.

**Odbor komunikácie a propagácie**

Projekt č. OKaP\_8: Propagácia počas trvania a po ukončení projektu: Kultúrno-kreatívne oživenie tradícií.

Projekt č. OKaP\_11: Areál voľného času v Petržalke.

**Odbor stratégie, územného rozvoja a riadenia projektov**

Projekt č. OSÚRaRP\_20: Budovanie funkčnej siete ekocentier a lesných škôl v BSK.

Projekt č. OSÚRaRP\_21: Adaptácia miest a obcí BSK na nepriaznivé dôsledky zmeny klímy.

Projekt č. OSÚRaRP\_22: Smart Region - Bratislavský kraj.

Projekt č. OSÚRaRP\_23: SACRA-VELO.

Projekt č. OSÚRaRP\_24: Cezhraničné prepojenia územia BSK a susediacich rakúskych obcí formou cyklolávok cez rieku Morava.

Projekt č. OSÚRaRP\_25: TRANSDANUBE.PEARLS.

Projekt č. OSÚRaRP\_26: Connreg SK-AT.

Projekt č. OSÚRaRP\_27: FLOOD Serv "Verejný povodňový núdzový a výstražný servis".

Projekt č. OSÚRaRP\_28: Biologická regulácia komárov.

Projekt č. OSÚRaRP\_29: Regionálny bod SK-HU.

**Odbor školstva, mládeže a športu**

Projekt č. OŠMaŠ\_9: Rekonštrukcia a investičná podpora Centra odborného vzdelávania a prípravy pre oblasť polygrafie a médií SOŠ polygrafická, Račianska 190, Bratislava.

Projekt č. OŠMaŠ\_10: Rekonštrukcia a investičná podpora Centra odborného vzdelávania a prípravy pre oblasť automobilového priemyslu SOŠ automobilová, J. Jonáša 5, Bratislava - duálna akadémia.

Projekt č. OŠMaŠ\_11: Cezhraničná spolupráca stredných škôl v pôsobnosti ÚBSK.

Projekt č. OŠMaŠ\_12: Obnova Pedagogickej a sociálnej akadémie, Bullova 2 Bratislava - duálne vzdelávanie.

**Odbor územného plánu, GIS a životného prostredia**

Projekt č. OÚPGISaŽP\_4: Zmeny a doplnky č. 1 ÚPN R BSK.

Projekt č. OÚPGISaŽP\_5: Ochrana a využívanie zdrojov povrchovej a podzemnej vody.

Projekt č. OÚPGISaŽP\_6: Zmena klímy v dôsledku fragmentácie krajiny.

**Odbor zdravotníctva:**

Projekt č. OZ\_4: Rešpekt pre zdravie II.

1. **Technické zmeny v Akčnom pláne BSK**

Aktualizovaný Akčný plán BSK obsahuje **8 zrušených projektov**, ktoré sú označené červenou farbou v tabuľkách v prílohe. Zdôvodnenie zrušenia je uvedené v prílohe č. 1: Odpočet Akčného plánu Úradu BSK.

Projekt č. OCRaK\_2: Dlhodobý pravidelný opakovaný prieskum jednodňového návštevníka BSK.

Projekt č. OD\_3: Obmedzovanie tranzitu ťažkej nákladnej dopravy.

Projekt č. OD\_4: Zriadenie cyklotrás vo vojenskom obvode Záhorie a v Malých Karpatoch.

Projekt č. OKaP\_2: Internetová televízia BSK.

Projekt č. OSÚRaRP\_1: BID – Dispečing.

Projekt č. OSÚRaRP\_2: BID – Promo.

Projekt č. OSÚRaRP\_5: ISRMO - Rekonštrukcia budovy SŠ Vazovova.

Projekt č. OSV\_8: Podpora spolupráce a sieťovania poskytovaných sociálnych služieb poskytovaných v kompetencii obcí a BSK.

Okrem toho boli vykonané nasledovné technické zmeny:

Projekt č. 60 Rekonštrukcia NKP synagógy, novostavba infopavilónu a úprava areálu synagógy v Senci za účelom zriadenia regionálnej galérie BSK a stálej expozície židovskej kultúry sa presunul pod Odbor cestovného ruchu  a kultúry.

Projekt č. OZ\_1 zmena názvu na „Rešpekt pre zdravie“.

Projekt č. OCRaK\_5 zmena názvu na „Kultúrno-kreatívne oživenie tradícií“.

Projekt č. OCRaK\_11 zmena názvu na „Vytvorenie kultúrno-spoločenského centra v synagóge Senec“.

**Prílohy na CD nosiči:**

**Príloha č. 1:** Odpočet Akčného plánu Úradu BSK pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020 (ďalej len Odpočet Akčného plánu BSK) za kalendárny rok 2015

**Príloha č. 2:** Aktualizovaný Akčný plán Úradu BSK pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020 (ďalej len Aktualizácia Akčného plánu BSK) pre kalendárny rok 2016.

Okrem uvedených príloh 1 a 2 sa nachádzajú na CD nosiči nasledovné prílohy materiálu „Odpočet možností získania externých zdrojov financií pre priority BSK 2015/2016“

**Príloha č. 1:** Prehľad možností čerpania finančných prostriedkov pre mestá a obce BSK na rok 2016

**Príloha č. 2:** Prehľad možností čerpania finančných prostriedkov pre malých a stredných podnikateľov BSK na roky 2014 – 2020

**Príloha č. 3:** Prehľad možností čerpania finančných prostriedkov z Operačného programu Kvalita životného prostredia v podmienkach Bratislavského samosprávneho kraja 2014-2020