**Bod č.**

**Zastupiteľstvo Bratislavského samosprávneho kraja**

Materiál pre rokovanie Zastupiteľstva

Bratislavského samosprávneho kraja

19. februára 2016

**Návrh**

**na zmenu zriaďovateľa Strednej odbornej školy automobilovej, J. Jonáša 5, Bratislava**

Materiál predkladá: Materiál obsahuje:

PhDr. Alžbeta Ožvaldová 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Návrh na zmenu zriaďovateľa ...

4. Prílohy č. 1 až č. 9

5. Stanoviská komisií

6. Príloha k Stanoviskám komisií

Zodpovedný:

Ing. Roman Csabay,

riaditeľ Odboru školstva, mládeže a športu

Úradu Bratislavského samosprávneho kraja

Mgr. Barbora Lukáčová,

riaditeľka Odboru stratégie, územného rozvoja

a riadenia projektov

Úradu Bratislavského samosprávneho kraja

JUDr. Matúš Šaray,

vedúci právneho oddelenia

Úradu Bratislavského samosprávneho kraja

Ing. Marián Múdry,

riaditeľ Odboru financií

Úradu Bratislavského samosprávneho kraja

JUDr. Ing. Ján Keselý,

riaditeľ Odboru investičných činností, správy majetku

a verejného obstarávania

Úradu Bratislavského samosprávneho kraja

Spracovatelia:

Mgr. Jana Zápalová, vedúca oddelenia školstva

Ing. Dagmar Hubačová, oddelenie školstva

Mgr. Gabriela Korčáková, právne oddelenie

Ing. Veronika Bódiová, vedúca oddelenia rozpočtu

Bc. Gabriela Papánová, vedúca oddelenia správy majetku

N á v r h u z n e s e n i a

**UZNESENIE č. ......... / 2016**

zo dňa 19. 02. 2016

Zastupiteľstvo Bratislavského samosprávneho kraja po prerokovaní materiálu

**A. s ch v a ľ u j e**

A.1. zmenu zriaďovateľa Strednej odbornej školy automobilovej, Jána Jonáša 5, Bratislava z Bratislavského samosprávneho kraja na Duálnu akadémiu, z.z.p.o., Jána Jonáša 5, 843 02 Bratislava – Devínska Nová Ves, IČO: 50073893 ku dňu 01.09.2016 po splnení nasledovných podmienok:

A.1.1. Zakladajúci členovia Duálnej akadémie, z.z.p.o. vstúpia do systému duálneho vzdelávania v zmysle osvedčenia zamestnávateľa na duálne vzdelávanie vydaného Slovenskou obchodnou a priemyselnou komorou so Strednou odbornou školou automobilovou, J. Jonáša 5 v Bratislave od školského roku 2016/2017 na základe zmluvy o duálnom vzdelávaní, ktorá bude podpísaná medzi zmluvnými stranami najneskôr do 31.03.2016.

A.1.2. Duálna akadémia, z.z.p.o. ako budúci zriaďovateľ vytvorí všetky predpoklady pre vstup SOŠ automobilovej, J. Jonáša 5, Bratislava do systému duálneho vzdelávania na základe prejaveného záujmu akéhokoľvek zamestnávateľa v zmysle schváleného Centra odborného vzdelávania a prípravy pre oblasť automobilového priemyslu schváleného uznesením Zastupiteľstva BSK č. 85/2015 zo dňa 28.10.2015.

A.1.3. Akákoľvek zmena zriaďovateľa SOŠ automobilovej, J. Jonáša 5, Bratislava bude skôr, ako sa uskutoční, schválená Zastupiteľstvom BSK.

A.2. nasledovné rámcové podmienky potrebné na uzatvorenie dohody o zmene zriaďovateľa medzi Bratislavským samosprávnym krajom a Duálna akadémia, z.z.p.o.:

- zmluvné strany deklarujú, že zmena zriaďovateľa sa uskutočňuje s cieľom zvýšenia kvality výchovno-vzdelávacieho procesu a materiálno-technického vybavenia v úzkej súčinnosti so zamestnávateľmi,

- zmena zriaďovateľa je podmienená vydaním rozhodnutia o zmene v sieti škôl a školských zariadení SR Ministerstvom školstva, vedy, výskumu a športu SR s termínom účinnosti od 01. 09. 2016,

- nový zriaďovateľ sa zaväzuje pokračovať vo výchovno-vzdelávacom procese v škole, ktorá je predmetom zmeny zriaďovateľa tak, aby bola zachovaná kontinuita odborného vzdelávania a prípravy pre oblasť automobilového priemyslu,

- vzdelávanie pre žiakov strednej odbornej školy ostane aj po zmene zriaďovateľa bezplatné,

- nový zriaďovateľ deklaruje ako svoju prioritu podporu duálneho vzdelávania v súčinnosti so zamestnávateľmi, ktorí o to prejavia záujem,

- nový zriaďovateľ sa zaväzuje podporovať a rozvíjať existujúce Centrum odborného vzdelávania a prípravy pre oblasť automobilového priemyslu so schválenými odbormi vzdelávania, následné zmeny v sieti (vyraďovanie a zaraďovanie) študijných a učebných odborov budú v súlade s Regionálnou stratégiou výchovy a vzdelávania v stredných školách v Bratislavskom samosprávnom kraji na roky 2013 – 2018, budú korešpondovať so záujmami zamestnávateľov a podliehajú schváleniu Bratislavským samosprávnym krajom,

- zmena zriaďovateľa nemá vplyv na pracovno-právne vzťahy súčasných zamestnancov Strednej odbornej školy automobilovej,

- zmenu názvu vykoná nový zriaďovateľ po schválení zmeny zriaďovateľa,

- nový zriaďovateľ sa zaväzuje zmluvne upraviť vzájomné vzťahy medzi ním a strednou odbornou školou v otázke nehnuteľného a hnuteľného majetku školy, ktorý bude predmetom nájmu medzi Bratislavským samosprávnym krajom a Duálnou akadémiou, z.z.p.o., na základe nájomnej zmluvy schválenej ako prípad hodný osobitného zreteľa,

- podmienky uvedené v bodoch A.1. a A.2. budú podrobnejšie popísané v Dohode o zmene zriaďovateľa, ktorú podpíšu zmluvné strany najneskôr do 15.03.2016 a v nájomnej zmluve

A.3. vstup Bratislavského samosprávneho kraja do Duálnej akadémie z.z.p.o.

T: 01.09.2016

A.4. na realizáciu bodu A.3. peňažný vklad vo výške 25 000,- Eur do Duálnej akadémie, z.z.p.o.

T: september 2016

A.5. na realizáciu bodu A.4. presun rozpočtu z podprogramu 3.3 v sume 25 000,- Eur na výdavkové finančné operácie – účasť na majetku

A.6. nasledovné podmienky potrebné na uzatvorenie nájomnej zmluvy medzi Bratislavským samosprávnym krajom a Duálna akadémia, z.z.p.o. ako prípadu hodného osobitného zreteľa:

- predmetom nájmu je budova so súp. č. 6179, postavená na parcelách C KN č. 2778/216, č. 2778/217, č. 2778/218, č. 2778/219, č. 3860/27, popis stavby: SOU strojárske, druh stavby: budova pre školstvo, na vzdelávanie a výskum, zapísanú na liste vlastníctva č. 2039 vedenom Okresným úradom Bratislava, odborom katastrálnym, pre katastrálne územie: Devínska Nová Ves, obec: Bratislava – m. č. Devínska Nová Ves, okres: Bratislava IV, vrátane všetkých jej súčastí a príslušenstva a pozemky zapísané na LV č. 2039 vedenom Okresným úradom Bratislava, odborom katastrálnym, pre katastrálne územie: Devínska Nová Ves, obec: Bratislava - m. č. Devínska Nová Ves, okres: Bratislava IV parcela C KN č. 2778/216, zastavané plochy a nádvoria o rozlohe 2185 m2; parcela C KN č. 2778/217, zastavané plochy a nádvoria o rozlohe 797 m2; parcela C KN č. 2778/218, zastavané plochy a nádvoria o rozlohe 1033 m2;parcela C KN č. 2778/219, zastavané plochy a nádvoria o rozlohe 5840 m2; parcela C KN č. 2778/220, zastavané plochy a nádvoria o rozlohe 19945 m2;parcela C KN č. 2778/225, ostatné plochy o rozlohe 958 m2; parcela C KN č. 2778/226, ostatné plochy o rozlohe 526 m2; parcela C KN č. 2778/419, zastavané plochy a nádvoria o rozlohe 333 m2; parcela C KN č. 2778/476, zastavané plochy a nádvoria o rozlohe 15 m2; parcela C KN č. 3860/27, zastavané plochy a nádvoria o rozlohe 43 m2; parcela C KN č. 3860/26, zastavané plochy a nádvoria o rozlohe 2496 m2; parcela C KN č. 3860/28, ostatné plochy o rozlohe 10 m2; vrátane všetkých nadzemných a podzemných stavieb, súčastí a príslušenstva, vrátane častí rozvodov sietí, ktoré sú vo vlastníctve prenajímateľa;

- nájom sa uzatvára na dobu neurčitú, so začiatkom od 01. 09. 2016;

- cena nájmu za celý predmet nájmu je 1,- Euro + daň z nehnuteľnosti z predmetu nájmu vo výške stanovenej správcom dane;

- účel nájmu – výchovno – vzdelávací proces a činnosti s ním súvisiace;

- nájomca je oprávnený a povinný na vlastné náklady vykonať opravy a/alebo úpravy predmetu nájmu, v prípade realizácie činností, ktoré budú technickým zhodnotením predmetu nájmu, je nájomca oprávnený tieto vykonať len po predchádzajúcom písomnom súhlase prenajímateľa, pričom odpisy nákladov na technické zhodnotenie predmetu nájmu si bude počas trvania nájomného vzťahu uplatňovať nájomca;

- nájomca je povinný udržiavať predmet nájmu v prevádzkyschopnom stave počas celej doby nájmu na vlastné náklady;

- služby spojené s nájmom si nájomca alebo škola zabezpečí na vlastné náklady a ťarchu, pričom úhrady za poskytnuté služby bude vykonávať priamo dodávateľom jednotlivých služieb;

- prenajímateľ súhlasí s prenechaním predmetu nájmu do užívania   Súkromnej strednej odbornej školy automobilovej – Duálna akadémia, Jána Jonáša 5, Bratislava za úhradu prevádzkových nákladov

A.7. vyradenie Školského internátu pri SOŠ automobilovej, J. Jonáša 5, Bratislava so sídlom na Saratovskej 26, Bratislava zo siete škôl a školských zariadení SR

T: k 30. 06. 2016

A.8. v prípade, že do 15.04.2016 nebude naplnená akákoľvek z vyššie uvedených podmienok podľa bodu A.1. a A.2. vrátane podpisu nájomnej zmluvy podľa bodu A.6., uznesenie uvedené v bode A. stráca platnosť v plnom rozsahu

**B. u k l a d á**

riaditeľovi Úradu Bratislavského samosprávneho kraja

B.1. predložiť Ministerstvu školstva, vedy, výskumu a športu SR žiadosť o zmenu v sieti po splnení všetkých podmienok uvedených v bode A

Termín: do 30.04.2016

B.2. zabezpečiť realizáciu administratívnych úkonov, ktoré súvisia so zaslaním peňažného vkladu do Duálnej akadémie, z.z.p.o.

Termín : september 2016

B.3. zabezpečiť vyňatie majetku po zrušenom SOU energetickom v Záhorskej Bystrici zo správy SOŠ automobilovej, J. Jonáša, Bratislava a prevziať ho do správy Úradu BSK

Termín: september 2016

B.4. vyradiť zo siete škôl a školských zariadení SR Školský internát na Saratovskej ulici, ktorý je súčasťou školy a následne zveriť majetok do správy Školského internátu, Trnavská cesta 2, Bratislava s termínom k 30.06.2016

Termín: po 15.04.2016

**D ô v o d o v á s p r á v a**

Bratislavský samosprávny kraj si dlhodobo uvedomuje dôležitosť odborného vzdelávania, odbornej praxe a s tým súvisiacej prípravy žiakov na povolanie, pričom aktívne vstupuje do rokovaní so zamestnávateľmi. Svedčí o tom aj intenzívna spolupráca s najväčším zamestnávateľom v regióne – spoločnosťou Volkswagen Slovakia, a. s., ktorej výsledkom je schválenie Memoranda o spolupráci a plánované vytvorenie Duálnej akadémie so sídlom J. Jonáša 5, Bratislava, prostredníctvom ktorej sa bude implementovať duálne vzdelávanie v oblasti automobilového priemyslu.

Za účelom vytvorenia Duálnej akadémie založili partneri Volkswagen Slovakia, a.s. a Matador Holding, a.s. záujmové združenie právnických osôb - Duálna akadémia, z.z.p.o., ktoré bolo dňa 25. 11. 2015 zapísané do registra záujmových združení právnických osôb. Združenie bolo založené za účelom plnenia funkcie zriaďovateľa školy.

V zmysle stanov predložených Duálnou akadémiou, z.z.p.o. pri registrácii bol vytvorený priestor na vstup Bratislavského samosprávneho kraja do Záujmového združenia právnických osôb.

Duálna akadémia bude pripravovať vysoko kvalifikovaných absolventov pre potreby zamestnávateľov v záujme vyššej zamestnanosti a uplatniteľnosti žiakov v praxi v systéme duálneho vzdelávania. Novovzniknutý subjekt nadviaže na dlhoročnú výchovno-vzdelávaciu činnosť Bratislavského samosprávneho kraja tak, aby bola zachovaná kontinuita výchovno-vzdelávacieho procesu na SOŠ automobilovej, J. Jonáša 5 v Bratislave v zmysle schválenej Regionálnej stratégie výchovy a vzdelávania v stredných školách v Bratislavskom samosprávnom kraji na roky 2013 - 2018.

Dňa 07. 01. 2016 Duálna akadémia, z.z.p.o., Jána Jonáša 5, Bratislava - Devínska Nová Ves požiadala listom Bratislavský samosprávny kraj o zmenu zriaďovateľa SOŠ automobilovej, Jána Jonáša 5, Bratislava z Bratislavského samosprávneho kraja na Duálnu akadémiu, z.z.p.o.. Zároveň boli zaslané návrhy súvisiacich zmlúv - Rámcová zmluva o vytvorení Duálnej akadémie, Nájomná zmluva a Dohoda o úprave vzájomných práv a povinností v súvislosti so zmenou zriaďovateľa.

Zmenou zriaďovateľa, ktorá by bola realizovaná súčasne so vstupom Bratislavského samosprávneho kraja do Záujmového združenia právnických osôb sa vytvoria všetky predpoklady na mimoriadne kvalitné riešenie nedostatku kvalifikovaných pracovníkov v odvetví automobilového priemyslu.

Duálna akadémia vytvorí priestor pre lepšie prepojenie teórie a praxe. Praktická časť vzdelávania bude prebiehať u zamestnávateľov, čím žiaci nadobudnú praktické zručnosti a získajú pracovné návyky v prostredí renomovanej spoločnosti.

Vstupom Bratislavského samosprávneho kraja do spolupráce s významnými zamestnávateľmi

ako Volkswagen Slovakia a. s. a Matador Holding, a.s. Bratislavský samosprávny kraj tiež očakáva najmä skvalitnenie priestorového a materiálno - technického vybavenia školy.

Vzhľadom na reálne potreby trhu práce Bratislavský samosprávny kraj považuje vytvorenie Duálnej akadémie za alternatívne riešenie nedostatku kvalifikovaných pracovníkov v odvetví automobilového priemyslu, najmä pri vytvorení priestoru na duálne vzdelávanie v zmysle zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov.

Duálna akadémia bude ponúkať moderné a atraktívne formy vzdelávania najmä v oblasti automobilového a strojárskeho priemyslu s najnovším materiálno-technickým vybavením:

* pre žiakov – absolventov základných škôl
* celoživotné vzdelávanie
* zvyšovanie odbornosti a kvalifikovanosti pedagógov
* rekvalifikačné kurzy
* duálne vzdelávanie.

V súlade s hore uvedeným prenajme Bratislavský samosprávny kraj Duálnej akadémii z.z.p.o. budovu SOŠ automobilovej, J. Jonáša 5 v Bratislave na dobu neurčitú ako prípad hodný osobitného zreteľa.

Zmena zriaďovateľa vytvára predpoklady aj pre efektívnejšiu činnosť Centra odborného vzdelávania a prípravy pre oblasť automobilového priemyslu, ktoré bude v budúcnosti schopné pružne reagovať na potreby trhu práce v kontexte celoživotného vzdelávania a súčasne vytvorí priestor pre duálne vzdelávanie v zmysle platnej legislatívy.

Duálna akadémia ako vzdelávacie centrum, ktorého zriaďovateľom bude Záujmové združenie právnických osôb Duálna akadémia môže byť v prípade zachovania stanovených podmienok prínosom pre rozvoj duálneho vzdelávania v našom školskom systéme a príkladom kooperácie zamestnávateľov a vzdelávacích inštitúcií pri efektívnejšom prepájaní vzdelávania s trhom práce.

**Návrh na zmenu zriaďovateľa Strednej odbornej školy automobilovej, Jána Jonáša 5, Bratislava**

Návrh na zmenu zriaďovateľa Strednej odbornej školy automobilovej, Jána Jonáša 5, Bratislava sa predkladá na základe žiadosti Záujmového združenia právnických osôb Duálna akadémia, z.z.p.o. (príloha č. 1) v súvislosti so zámerom zapojenia Bratislavského samosprávneho kraja do projektu zriadenia Duálnej akadémie so sídlom na Jána Jonáša 5 v Bratislave a na základe vzájomnej komunikácie zúčastnených strán.

V zmysle predložených stanov združenia Duálna akadémia, z.z.p.o. bola vytvorená nasledovná schéma, ktorá určuje vzájomné vzťahy jednotlivých subjektov Duálnej akadémie:

**2 subjekty (zakladatelia záujmového**

**združenia právnických osôb):**

**Volkswagen Slovakia, a. s.**


**Matador Holding, a.s.**

**Ďalší členovia (vstup v zmysle stanov ZZPO):**

**Bratislavský samosprávny kraj – vstup do združenia 01. 09. 2016**

**Siemens s.r.o. – predpokladaný ďalší člen združenia**

**Záujmové združenie právnických osôb**



**BSK**

**Škola – vzdelávacie centrum**

(Stanovy, Zakladateľská zmluva a Registrácia združenia Duálna akadémia, z.z.p.o. sú v prílohách č. 2, č. 3 a č. 4)

**Cieľom projektu** Duálna akadémia je vytvorenie inštitúcie, ktorá bude ponúkať moderné a atraktívne formy vzdelávania najmä v oblasti automobilového a strojárskeho priemyslu s najnovším materiálno-technickým vybavením v systéme duálneho vzdelávania v súlade s Regionálnou stratégiou výchovy a vzdelávania v stredných školách v Bratislavskom samosprávnom kraji na roky 2013 - 2018.

**Zriaďovateľom školy sa stane** Záujmové združenie právnických osôb – Duálna akadémia, z.z.p.o.

Zmena zriaďovateľa vytvorí predpoklad aj pre efektívnejšie fungovanie Centra odborného vzdelávania a prípravy pre oblasť automobilového priemyslu, ktoré bude v budúcnosti schopné pružne reagovať na potreby trhu práce v kontexte celoživotného vzdelávania.

Z dôvodu nedostatku kvalifikovaných pracovníkov v oblasti automobilového priemyslu na Slovensku bol vytvorený priestor na komunikáciu významných zamestnávateľov v Bratislavskom regióne s Bratislavským samosprávnym krajom ako zriaďovateľom stredných škôl. Ochota podieľať sa na vzájomnej spolupráci bola zvýraznená podpisom Memoranda o spolupráci a spoločnom postupe pri vytvorení Duálnej akadémie medzi Volkswagen Slovakia, a.s. a Bratislavským samosprávnym krajom (príloha č. 5), ktorej ambíciou je výchova a vzdelávanie mladej generácie tak, aby po skončení štúdia mala uplatnenie na trhu práce najmä v automobilovom priemysle.

Dohoda o vzájomnej spolupráci vo veci vytvorenia Duálnej akadémie je významným krokom k prepojeniu teórie a praxe, ktoré vychádza aj zo schváleného zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov schváleného dňa 12. marca 2015, v ktorom sa upravujú podmienky odborného vzdelávania, ako aj prvky duálneho systému vzdelávania - praktická časť vzdelávania nebude prebiehať v škole či v školskej dielni, ale u zamestnávateľa, čím žiaci nadobudnú praktické zručnosti a získajú pracovné návyky.

Záujmové združenie právnických osôb Duálna akadémia, z.z.p.o. má záujem byť zriaďovateľom vzdelávacej inštitúcie - Strednej odbornej školy, ktorá už dnes pôsobí ako Centrum odborného vzdelávania a prípravy pre oblasť automobilového priemyslu, pričom už v súčasnej dobe poskytuje rôzne formy vzdelávania. Duálna akadémia, z.z.p.o. bude vykonávať všetky činnosti, ktorých výkon bude potrebný v spojitosti s výkonom zriaďovateľskej funkcie, môže tiež vykonávať alebo zabezpečovať (prostredníctvom strednej odbornej školy) mimoškolskú vzdelávaciu činnosť, a to najmä, nie však výhradne, na základe akreditácií pre ďalšie (napr. celoživotné) vzdelávanie vydaných v zmysle príslušných právnych predpisov, alebo na základe príslušného živnostenského alebo iného oprávnenia, povolenia alebo licencie, je oprávnené vykonávať aj podnikateľskú činnosť, avšak len v rozsahu predmetu svojej činnosti a na základe oprávnenia na výkon tejto činnosti.

Na základe vyššie uvedeného Duálna akadémia, z.z.p.o., Jána Jonáša 5, Bratislava-Devínska Nová Ves požiadala listom dňa 07. 01. 2016 Bratislavský samosprávny kraj o zmenu zriaďovateľa a uzatvorenie súvisiacich zmlúv.

Duálna akadémia bude ponúkať moderné a atraktívne formy duálneho vzdelávania najmä v oblasti automobilového a strojárskeho priemyslu s najnovším materiálno-technickým vybavením:

* pre žiakov – absolventov základných škôl:

**3. ročné odbory:**

2487 H 01 autoopravár – mechanik

2487 H 02 autoopravár – elektrikár

2487 H 03 autoopravár – karosár

2487 H 04 autoopravár – lakovník

**4. ročné odbory:**

2497 K mechanik automobilových liniek

2495 K autotronik

2413 K mechanik strojov a zariadení

2411 K mechanik nastavovač

2697 K mechanik elektrotechnik

2679 K mechanik – mechatronik

* celoživotné vzdelávanie
* zvyšovanie odbornosti a kvalifikovanosti pedagógov
* rekvalifikačné kurzy
* duálne vzdelávanie

Stredná odborná škola automobilová, J. Jonáša 5, Bratislava pôsobí od 01. 12. 2015 ako Centrum odborného vzdelávania a prípravy pre oblasť automobilového priemyslu (Uznesenie Z BSK č. 85/2015).

Duálna akadémia s ohľadom na schválené COVP pre oblasť automobilového priemyslu bude zabezpečovať okrem vyššie uvedených odborov aj vzdelávanie v nadväzujúcich študijných odboroch:

2414 L 01 strojárstvo - výroba, montáž a oprava prístrojov, strojov a zariadení

2414 L 04 strojárstvo - podnikanie a služby

2497 L predaj a servis vozidiel

Jedným z hlavných cieľov centra odborného vzdelávania a prípravy je rozvíjanie ľudských zdrojov v Bratislavskom samosprávnom kraji formou celoživotného vzdelávania.

Praktická časť vzdelávania prebieha u jednotlivých zamestnávateľov, čím žiaci nadobudnú praktické zručnosti a získajú pracovné návyky v prostredí renomovanej spoločnosti.

V školskom roku 2015/2016 škola podpísala zmluvy o duálnom vzdelávaní žiakov vo firmách AUTO IMPEX spol. s. r. o., Vlčie hrdlo 68, Bratislava, BOAT a.s., Vajnorská 1347/167, Bratislava, TODOS Bratislava, Sch. Trnavského 14, Bratislava a TODOS ITALIA s. r. o., Sch. Trnavského 14, Bratislava.

Pre školský rok 2016/2017 majú záujem o duálne vzdelávanie žiakov aj ďalšie spoločnosti z oblasti autoopravárenstva.

Škola tiež podpísala Deklaráciu o vzájomnej spolupráci na školský rok 2015/2016 s Volkswagen Slovakia, a. s., ktorý je jedným z najväčších zamestnávateľom v regióne a ktorý potvrdil záujem vstúpiť v budúcom školskom roku do systému duálneho vzdelávania (od 01. 09. 2016).

Nový zriaďovateľ sa zaväzuje:

* vstúpiť do systému duálneho vzdelávania v zmysle osvedčenia zamestnávateľa na duálne vzdelávanie vydaného Slovenskou obchodnou a priemyselnou komorou so SOŠ automobilovou, J. Jonáša 5 v Bratislave (príloha č. 6) od školského roku 2016/2017 na základe zmluvy o duálnom vzdelávaní, ktorá bude podpísaná medzi zmluvnými stranami najneskôr do 31.03.2016,
* vytvoriť všetky predpoklady pre vstup SOŠ automobilovej, J. Jonáša 5 do systému duálneho vzdelávania na základe prejaveného záujmu akéhokoľvek zamestnávateľa v zmysle schváleného Centra odborného vzdelávania a prípravy pre oblasť automobilového priemyslu schváleného uznesením Zastupiteľstva BSK č. 85/2015 dňa 28.10.2015.

Z Koncepcie transformácie SOŠ automobilovej, J. Jonáša 5, Bratislava na Súkromnú strednú odbornú školu automobilovú – Duálnu akadémiu, ktorú predložila Duálna akadémia, z.z.p.o. ako budúci zriaďovateľ školy (príloha č. 7), vyplývajú aj nasledujúce záväzky:

* Zmenou zriaďovateľa Strednej odbornej školy automobilovej budú zachované všetky práva a právom chránené záujmy súčasných žiakov a pracovníkov Strednej odbornej školy automobilovej.
* Transformáciou Strednej odbornej školy automobilovej nebudú dotknuté aktuálne pracovné pomery zamestnancov Strednej odbornej školy automobilovej, nakoľko samotnou zmenou zriaďovateľa nedochádza k vzniku, zmene ani zániku pracovnoprávnych vzťahov.
* Nový zriaďovateľ garantuje zachovanie bezplatného štúdia pre súčasných a budúcich žiakov Strednej odbornej školy automobilovej.
* Bude zachovaná kontinuita výchovno-vzdelávacieho procesu Strednej odbornej školy automobilovej a spoločne s ostatnými činnosťami v oblasti vzdelávania v rámci budúcej Duálnej akadémie bude vytvorené trvalo udržateľné prostredie pre rozvoj odborného vzdelávania pre potreby automobilového priemyslu významom presahujúcim územie BSK.
* Nový zriaďovateľ garantuje zachovanie existujúcich učebných a študijných odborov pre žiakov, ktorí v súčasnosti na SOŠ automobilovej študujú s osobitným dôrazom na zachovanie ústavného práva na vzdelanie podľa čl. 34, 35, 38 a 42 Ústavy SR a zabezpečí im všetky podmienky potrebné k tomu, aby mohli na SOŠ automobilovej po zmene zriaďovateľskej pôsobnosti pokračovať v plnení povinnej školskej dochádzky a povinnú školskú dochádzku ukončiť v odboroch vzdelávania, v ktorých študujú v školskom roku 2015/2016, alebo na ktoré boli prijatí na štúdium v školskom roku 2016/2017, v súlade s § 21 zákona č. 245/2008 Z. z. o výchove a vzdelávaní (Školský zákon).
* Nový zriaďovateľ po dohode s BSK osobitne garantuje zachovanie autoopravárenskych učebných odborov (2487 H 01, 2487 H 02, 2487 H 03 a 2487 H 04) v rámci činnosti Centra odborného vzdelávania a prípravy pre oblasť automobilového priemyslu minimálne do roku 2023. Zmena zriaďovateľa nebude mať počas tejto doby vplyv na činnosti v rámci schváleného COVP.
* Cieľom nového zriaďovateľa je úzka spolupráca so zamestnávateľmi v oblasti automobilového priemyslu a efektívne reagovanie na potreby trhu práce. Podpora jednotlivých odborov vzdelávania, zavádzanie nových odborov, prípadne rušenie existujúcich bude vykonávané v súlade s Regionálnou stratégiou výchovy a vzdelávania v stredných školách v Bratislavskom samosprávnom kraji na roky 2013 -2018 a v úzkej súčinnosti s Krajskou radou pre odborné vzdelávanie a prípravu v BSK.
* Nový zriaďovateľ zabezpečí technické zhodnotenie a modernizáciu všetkých objektov SOŠ automobilovej, ktoré budú využívané pri činnosti Duálnej akadémie (vrátane COVP).

Bratislavský samosprávny kraj umožní aj po zmene zriaďovateľa ubytovanie žiakov Súkromnej strednej odbornej školy automobilovej v priestoroch Školského internátu na Saratovskej ulici.

Z Koncepcie transformácie tiež vyplýva, že financovanie Súkromnej strednej odbornej školy automobilovej po transformácii, vrátane financovania investičných nákladov na rekonštrukciu a modernizáciu priestorov a vybavenia bude financované novým zriaďovateľom z nasledovných zdrojov:

1. normatívny príspevok na žiaka strednej odbornej školy
2. vlastné zdroje ZZPO vytvorené vkladmi zakladateľov
3. vlastná činnosti Duálnej akadémie (vrátane COVP) – vzdelávacie aktivity mimo činnosti strednej školy
4. nenávratné finančné príspevky (najmä IROP, 1.2.1 OPLZ, 1.4.1 OPLZ)
5. sponzorské príspevky a iné nepravidelné príjmy

Podmienky čerpania finančných prostriedkov z IROP sú v prílohe č. 8.

Na základe predloženého Finančného plánu Duálnej akadémie, z.z.p.o. na roky 2015 až 2025 (príloha č. 9) môžeme konštatovať, že pri plánovaných tržbách bude združenie vykazovať kladný výsledok hospodárenia od roku 2018, čo je základným predpokladom dlhodobej efektívnej činnosti združenia.

V zmysle predložených návrhov zmluvných vzťahov a finančného plánu  združenia nebudú na Bratislavský samosprávny kraj okrem peňažného vkladu 25 000 € do združenia Duálna akadémia, z.z.p.o. kladené ďalšie požiadavky na financovanie činnosti združenia a v budúcnosti na Bratislavský samosprávny kraj nevytvárajú ďalšie nové záväzky a ani požiadavky na akúkoľvek formu ručenia za v budúcnosti vzniknuté záväzky (napr. pri úverových vzťahoch).

**SOŠ automobilová, J. Jonáša 5, Bratislava**

Areál Strednej odbornej školy automobilovej, J. Jonáša 5, Bratislava sa nachádza v tesnej blízkosti závodu Volkswagen Slovakia, a.s. v mestskej časti Bratislava – Devínska Nová Ves.

**História**

**1. 7.1971** – vznikol materský podnik školy - Bratislavské automobilové závody - BAZ š.p.

**1971** – vzniklo učňovské strediska pri BAZ š.p.

**1973 – 1979** prebieha niekoľkonásobná zmena výrobného programu materského podniku

**1.9.1977** – vzniklo Odborné učilište pri n. p. BAZ

**1.9.1979** – vzniklo Stredné odborné učilište strojárske zaradením 4 ročného študijného odboru – mechanik nastavovač pre obrábacie stroje a linky

**1979** – v materskom podniku začala výroba automobilu ŠKODA kupé od r. 1982 vyrábaný pod názvom GARDE

**September 1984** – kladenie základného kameňa školy Stredného odborného učilišťa strojárskeho v blízkosti materského podniku v Devínskej Novej Vsi

**1.9.1988** – škola má nové sídlo – ul. Jána Jonáša 5, Bratislava

**1.9.1991 –** škola sa stáva samostatným právnym subjektom

**1993 -** začína úpadok Bratislavských automobilových závodov bývalého materského podniku

**1994 – 1999** – škola postupne zvyšuje orientáciu poskytovaného vzdelávania na automobilový priemysel

**30.11.1998** – odštartovala nová etapa rozvoja automobilového priemyslu nielen na území Bratislavy, ale i v celej SR, vznikom výrobno-montážneho závodu Volkswagen Bratislava

**1.7.2001 –** novým zriaďovateľom školy sa stal Krajský úrad Bratislava

* + 1. **–** novým zriaďovateľom školy sa stal Bratislavský samosprávny kraj

**November 2002 –** škola predkladánávrh transformácie SOU strojárskeho na Strednú odbornú školu automobilovú

**December 2002 –** škola predkladá projekt „PILOTNÉ CENTRUM pre odborné vzdelávanie a prípravu kvalifikovaných pracovníkov pre predaj a servis cestných motorových vozidiel“

**1.9.2003** **–** sa škola stáva Pilotným centrom Združenia automobilového priemyslu SR

**1.1.2008 bola škola zlúčená so SOU energetickým, Záhorská Bystrica**

**27.1.2009 škola nesie názov Stredná odborná škola automobilová**

**9.9.2014** bola podpísaná Deklarácia o užšej spolupráci s VW Slovakia, a. s.

**Vývoj počtu žiakov školy:**

|  |  |  |  |  |  |  |
| --- | --- | --- | --- | --- | --- | --- |
| Školský rok | 11/12 | 12/13 | 13/14 | 14/15 | 15/16 |  |
| Počet žiakov | **265** | **256** | **254** | **281** | **249** |  |

**Kapacita školy:**

Kapacita súčasná – 420 žiakov

Kapacita maximálna – 724 žiakov

**Učebné a študijné odbory**

Podľa protokolu o zbere údajov - september 2015 v školskom roku 2015/2016 má škola 249 žiakov zaradených v nasledovných študijných a učebných odboroch:

2487 H 01 autoopravár – mechanik

2487 H 02 autoopravár – elektrikár

2487 H 03 autoopravár – karosár

2487 H 04 autoopravár – lakovník

2497 K mechanik automobilových liniek – experimentálne overovanie

2414 L 01 strojárstvo – výroba, montáž. a oprava prístrojov, strojov a zariadení

2414 L 04 strojárstvo – podnikanie a služby

2493 L predaj a servis vozidiel – experimentálne overovanie

2495 K autotronik - experimentálne overovanie

2697 K mechanik elektrotechnik

Ostatné odbory, ktoré má škola zaradené v sieti škôl a školských zariadení:

2411 K mechanik nastavovač

2413 K mechanik strojov a zariadení

2423 H nástrojár

2435 H 01 klampiar – strojárska výroba

2439 H lakovník

2466 H 02 mechanik opravár – stroje a zariadenia

2488 H mechanik špecialista automobilovej výroby

2675 L 01 elektrotechnika - energetika

2675 L 03 elektrotechnika – elektronické zariadenia

2679 K mechanik – mechatronik

2683 H 11 elektromechanik - silnoprúdová technika

2683 H 15 elektromechanik – úžitková technika

**Zamestnanci školy:**

|  |  |  |
| --- | --- | --- |
| **Zamestnanci spolu: 64**  **z toho:** |  |  |
| pedagogickí TV + riaditeľ | 15 |  |
| pedagogickí PV | 11 |  |
| vychovávatelia | 2 |  |
| **Pedagogickí zamestnanci spolu:** | **28** |  |
| **nepedagogickí** |  |  |
| škola | 18 |  |
| Záhorská Bystrica - vrátnica | 4 |  |
| Školský internát | 14 |  |
| **nepedagogickí zamestnanci spolu** | **36** |  |

**Materiálno – technické zabezpečenie**

**Stredná odborná škola automobilová** sa nachádza na ulici J. Jonáša 5 v Bratislave, v štvrtom bratislavskom obvode v mestskej časti Devínska Nová Ves, ktorej súčasťou je i školský internát na Saratovskej ulici v mestskej časti Dúbravka.

Pre zabezpečovanie výchovno-vzdelávacieho procesu spolu s útvarmi podporujúcimi tento proces slúži celkovo 5 objektov:

Objekt teoretického vyučovania

Objekt telocvične vrátane sociálneho zázemia

Objekt praktického vyučovania vrátane skladových priestorov

Objekt dielní a odborných učební

Objekt vedenia školy a technicko-hospodárskeho zázemia

Stavebne je škola koncipovaná ako súbor navzájom spojených objektov od prízemných až po trojpodlažné, v ktorých je umiestnené teoretické vyučovanie, praktické vyučovanie, vedenie školy a všetky jeho podporné útvary, ktoré pomáhajú zabezpečovať výchovno-vzdelávací proces.

Blok teoretického vyučovania má 21 učební. Z toho sú 3 učebne informatiky a výpočtovej techniky, 1 multimediálna učebňa, 2 jazykové učebne a meracie laboratórium. Škola má telocvičňu a posilňovňu, školskú jedáleň a bufet. Učitelia ku svojej práci využívajú svoje kabinety, študovňu a zborovňu, majú k dispozícii neobmedzený prístup na internet. Hygienické zariadenia sú na každom poschodí, telocvičňa má vlastné hygienické priestory a sprchy.

**Priestorové zabezpečenie - teoretické vyučovanie**

|  |  |  |  |  |  |
| --- | --- | --- | --- | --- | --- |
| **klasické triedy** | | **odborné učebne** | | **laboratóriá** | |
| slovenský jazyk | 1 | multimediálna | 1 | meracie | 1 |
| matematika | 1 | video | 1 | jazykové | 2 |
| obč. náuka, dejepis | 1 | učebňa pre lakovníkov | 1 |  |  |
| ekonomika | 1 | elektrotechnické predmety | 2 |  |  |
| cudzí jazyk | 2 | strojárske predmety | 3 |  |  |
|  |  | informatika | 2 |  |  |
|  |  | výpočtová technika | 1 |  |  |
|  |  | grafické systémy | 1 |  |  |
| **S p o l u:** | **6** |  | **12** |  | **3** |

Úsek praktického vyučovania je umiestnený v samostatnom bloku. Má adekvátne vybavenie pre zabezpečenie odborných činností v rámci odborného výcviku. Má vlastný autoservis, samostatné dielne pre odbor autoopravár so zameraním na mechanikov, lakovníkov, elektrikárov a karosárov a špecializované odborné učebne motorov a prevodoviek. V bloku sa ďalej nachádzajú kabinety pre majstrov odborného výcviku a 3 odborné triedy pre zabezpečovanie praktickej výučby.

V súlade s aktivitami školy zameranými na zlepšenie výučby s cieľom dosiahnuť vyšší stupeň pocitového, názorného a pútavejšieho vzdelávania bolo nevyhnutné prispôsobiť aj priestorové a materiálne vybavenie učební hlavne pre odborné predmety na teoretickom vyučovaní a praktické učebne a dielne v spolupráci s partnerskými organizáciami.

Škola umožňuje všetkým žiakom a pedagógom priamy prístup na internet prostredníctvom WIFI zariadenia, ktorého vysielače sú rozmiestnené tak, aby všetky priestory teoretického vyučovania boli v dosahu signálu.

Materiálno technické vybavenie sa škole darilo čiastočne riešiť i prostredníctvom vysokej angažovanosti v oblasti projektových aktivít tak na úrovni štátu, ako aj v medzinárodnej spolupráci.

**Odborné učebne praktické vyučovanie**

|  |  |
| --- | --- |
| Odborné učebne | |
| **Autoopravár** |  |
| Učebňa motorov | 1 |
| Učebňa prevodoviek | 1 |
| **Spolu** | 2 |
| **Mechanik elektrotechnik** | **4** |
| Učebňa rádioelektroniky | 1 |
| Učebňa výpočtovej techniky | 1 |
| Učebňa elektroniky | 3 |
| Učebňa silnoprúdovej techniky | 1 |
| **Spolu** | **6** |
| **Celkom** | **8** |

**Laboratória – praktické vyučovanie**

|  |  |
| --- | --- |
| Laboratória | |
| Mechanik elektrotechnik | 2 |
| **Spolu** | **2** |

**Dielne – praktické vyučovanie**

|  |  |
| --- | --- |
| Dielne | |
| Autoopravár |  |
| Pre ručné spracovanie kovov | 5 |
| Autoservis | 1 |
| Dielňa pre modul: Základy lakovníctva | 1 |
| Dielňa pre modul: Základy elektrotechniky | 1 |
| Spolu | 8 |
| Mechanik elektrotechnik |  |
| Pre ručné spracovanie kovov | 1 |
| Spolu | 1 |
| **Celkom** | **9** |

Súčasťou školy je aj **Školský internát,** ktorý sídli v samostatnej 9 podlažnej budove asi 8 km od objektu školy v mestskej časti Dúbravka, na Saratovskej ulici 26 v Bratislave. Poskytuje ubytovanie pre žiakov študujúcich na škole, ako aj z iných stredných škôl nachádzajúcich sa na území Bratislavy. Študenti sú ubytovaní v dvojposteľových izbách, ktoré sú riešené bunkovým systémom s vlastným WC a kúpeľňou. Pre svoje aktivity využívajú spoločenskú miestnosť, študovňu, počítačovú miestnosť. Okrem študentov stredných škôl ŠI poskytuje ubytovanie aj vysokoškolákom, zamestnancom škôl ako aj iným zamestnancom pracujúcim v Bratislave.

Pre zachovanie možností ubytovania žiakov stredných škôl navrhujeme po zmene zriaďovateľa školský internát vyradiť zo siete škôl a školských zariadení a majetok zveriť do správy Školskému internátu, Trnavská cesta 2, Bratislava, ktorý je samostatným právnym subjektom.

Škola má v správe aj majetok bývalého SOU energetického v Záhorskej Bystrici, ktorý nevyužíva (po schválení zmeny zriaďovateľa by bol majetok v Záhorskej Bystrici vyňatý zo správy SOŠ automobilovej).

**Záver:**

Duálna akadémia ako vzdelávacie centrum, ktorého zriaďovateľom bude Záujmové združenie právnických osôb Duálna akadémia, z.z.p.o. (aj za účasti Bratislavského samosprávneho kraja) môže byť v prípade zachovania stanovených podmienok prínosom pre rozvoj duálneho vzdelávania v našom vzdelávacom systéme a príkladom kooperácie zamestnávateľov a vzdelávacích inštitúcií pri efektívnejšom prepájaní vzdelávania s potrebami trhu práce v systéme duálneho vzdelávania.