**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

19. februára 2016

**Správa**

**o výsledkoch kontrolnej činnosti útvaru hlavného kontrolóra Bratislavského samosprávneho kraja za 2. polrok 2015**

Predkladateľ: Materiál obsahuje:

Ing. Štefan Marušák 1. Návrh uznesenia

hlavný kontrolór 2. Dôvodová správa

Bratislavského samosprávneho kraja 3. Tabuľky

4. Stanoviská komisií

Zodpovedný:

Ing. Bystrík Hollý

riaditeľ útvaru hlavného kontrolóra

Spracovateľ:

Mgr. Jozef Ďurčo

kontrolór odd. všeobecnej kontroly

Bratislava

Február 2016

N á v r h u z n e s e n i a

**UZNESENIE č. ........../2016**

zo dňa 19. februára 2016

Zastupiteľstvo Bratislavského samosprávneho kraja po prerokovaní materiálu

**A. b e r i e n a v e d o m i e**

Správu o výsledkoch kontrolnej činnosti útvaru hlavného kontrolóra Bratislavského samosprávneho kraja za 2. polrok 2015

**Správa o výsledku kontrolnej činnosti útvaru hlavného kontrolóra Bratislavského samosprávneho kraja za 2. polrok 2015**

**Ú v o d**

Útvar hlavného kontrolóra Bratislavského samosprávneho kraja (ďalej len „ÚHK“) postupoval pri plnení úloh podľa plánu kontrolnej činnosti na 2. polrok 2015, bol schválený uznesením zastupiteľstva BSK č. 63/2015 z  26. 06. 2015, čím naplánoval pre ÚHK v sledovanom období 16 kontrolných akcií.

ÚHK sa pri výkone kontrolnej činnosti riadil zásadami vyplývajúcimi zo zákona č. 302/2001 Z. z. o samospráve vyšších územných celkov v znení neskorších predpisov a zo zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.

Kontroly boli zamerané predovšetkým na hospodárnosť, efektívnosť a účinnosť použitia a poskytnutia finančných prostriedkov, správnosť a oprávnenosť financovania bežných a kapitálových výdavkov, hospodárenie a nakladanie s majetkom BSK, na dodržiavanie zásad verejného obstarávania tovarov, prác a služieb, správnosť a úplnosť účtovníctva, správnosť zaraďovania a odmeňovania zamestnancov a na plnenie opatrení prijatých na nápravu nedostatkov a  odstránenie príčin ich vzniku zistených z kontrol hospodárenia vykonaných v predchádzajúcom období. Vykonanými kontrolami ÚHK zisťoval aj stav dodržiavania zmluvných vzťahov vyplývajúcich z nájomných zmlúv uzavretých medzi BSK ako prenajímateľom a zmluvným partnerom ako nájomcom.

V druhom polroku 2015 mal ÚHK začatých 18 kontrol, skončených bolo 13 kontrol, z toho bolo vykonaných 5 kontrol hospodárenia s verejnými prostriedkami a nakladania s majetkom samosprávneho kraja, 7 kontrol plnenia opatrení na odstránenie nedostatkov a príčin ich vzniku a jedna kontrola správnosti a oprávnenosti použitia dotácie poskytnutej z rozpočtu BSK Mestskej časti – Petržalka na výstavbu plavárne.

Na konci sledované obdobia ÚHK mal 5 kontrol rozpracovaných. Informatívny prehľad o vykonaných kontrolách je uvedený v tabuľke č. 1 a 1.1.

V rámci plánu kontrolnej činnosti ÚHK vypracoval stanovisko k návrhu rozpočtu BSK na roky 2016 až 2018, ktoré bolo predložené na rokovanie zastupiteľstva BSK 11. 12. 2015.

Na základe zistených porušení všeobecne záväzných právnych a interných predpisov pri výkone kontroly na subjektoch kontrolné skupiny vypracovali správu z kontroly hospodárenia a z kontroly plnenia opatrení prijatých na nápravu nedostatkov a na odstránenie príčin ich vzniku. V prípade, že neboli zistené porušenia, kontrolné skupiny vypracovali v súlade so zákonom č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov záznam.

Kompletné správy o výsledku vykonaných kontrol sú k dispozícii na ÚHK. Ich súčasťou sú aj opatrenia na nápravu zistených nedostatkov a na odstránenie príčin ich vzniku prijaté štatutárnymi zástupcami kontrolovaných subjektov.

Okrem plánom stanovených úloh na základe uznesenia zastupiteľstva BSK č. 90/2007 ÚHK predkladal finančnej komisii Z BSK priebežné informácie o výsledku kontrol vykonávaných v sledovanom období.

1. **Kontrola hospodárenia s verejnými prostriedkami a nakladanie s majetkom samosprávneho kraja**
2. **Domov sociálnych služieb ROZSUTEC, Furmanská 4, Bratislava**

Kontrolované obdobie od 1. 1. 2013 do 31. 12. 2014

Kontrola bola zameraná na hospodárenie s verejnými prostriedkami a nakladanie s majetkom Bratislavského samosprávneho kraja v rozpočtovej organizácii Domov sociálnych služieb ROZSUTEC, Furmanská 4, Bratislava.

**Kontrolou bolo zistené:**

* V roku 2014 verejný obstarávateľ nezverejňoval raz štvrťročne na svojej webovej stránke, ani na stránke BSK, ani v periodickej tlači, prípadne inou formou, súhrnnú správu o zákazkách s nízkou hodnotou s cenami vyššími ako 1 000 €. Kontrolovaný subjekt, týmto konaním porušil ustanovenia § 99 ods. 2 zákona č. 25/2006 Z. z. o verejnom obstarávaní v znení neskorších predpisov v tom, že nezverejňoval raz štvrťročne súhrnnú správu o zákazkách s nízkou hodnotou s cenami vyššími ako 1 000 €.

**Záver:**

Kontrolovaný subjekt prijal 1 opatrenie na nápravu zistených nedostatkov a odstránenie príčin ich vzniku.

1. **Mestská časť – Petržalka, Kutlíkova 17, 852, 12, Bratislava**

Kontrola bola zameraná na správne a oprávnené použitie dotácie BSK v zmysle zmluvy o poskytnutí dotácie uzatvorenej medzi prispievateľom: Bratislavským samosprávnym krajom a príjemcom: Mestská časť - Petržalka, Kutlíkova 17, 852 12 Bratislava na projekt: „Výstavba plavárne na území mestskej časti Bratislava – Petržalka“.

Dotácia bola poskytnutá na základe uznesenia č. 44/2014, ktorým Zastupiteľstvo BSK schválilo dotáciu MČ Bratislava – Petržalka v celkovej výške 500 000 €.

Kontrolná skupina preverila dokumentáciu súvisiacu s poskytnutím kapitálovej dotácie a jej vyúčtovaním a 27. 8. 2015 vykonala kontrolu na mieste. Kontrolná skupina konštatuje súlad medzi predloženou dokumentáciou a skutkovým stavom realizácie stavby. Rozpracovanosť stavebných prác vytvára predpoklad na splnenie plánovaných úloh projektu.

Kontrolná skupina skonštatovala, že poskytnutá dotácia bola použitá v súlade s podmienkami zmluvy o poskytnutí dotácie, a preto vypracovala záznam o výsledku kontroly.

1. **Poliklinika Karlova Ves, Líščie údolie 57, 842 31 Bratislava**

Kontrolované obdobie od 1. 1. 2013 do 31. 12. 2014

Kontrola bola zameraná na hospodárenie s verejnými prostriedkami a nakladanie s majetkom Bratislavského samosprávneho kraja v príspevkovej organizácii Poliklinika Karlova Ves, Líščie údolie 57, 842 31 Bratislava.

**Kontrolou bolo zistené:**

* Kontrolovaný subjekt nevykonával predbežnú finančnú kontrolu pri dohodách o prácach vykonávaných mimo pracovného pomeru, v zmysle zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.
* Kontrolovaný subjekt netvoril rezervný fond v kontrolovanom období. Organizácia tým nepostupovala v zmysle § 25 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Zároveň kontrolovaný subjekt nepostupoval ani v zmysle § 53 ods. 4 opatrenia MFSR č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky, pretože rezervný fond sa má tvoriť a dopĺňať z účtovného výsledku hospodárenia na účte 421 - Zákonný rezervný fond.
* Príspevok na stravu za december 2013 vo výške 6,50 € nebol prevedený na bankový účet, čím bol porušený § 6 ods. 2 zákona o sociálnom fonde, pretože prevod finančných prostriedkov sa neuskutočnil do piatich dní po dni dohodnutom na výplatu mzdy alebo platu, najneskôr do konca kalendárneho mesiaca.
* Kontrolovaný subjekt nevyhotovil inventarizačný zápis z dokladovej inventarizácie, čím porušil § 30 ods. 3 zákona č. 431/2002 Z. z. o účtovníctve v znení neskorších predpisov.
* Kontrolovaný subjekt v roku 2013, nepostupoval v zmysle pokladničného limitu (stanoveného 1. 11. 2011 vo výške 900,- €), pretože v niektorých prípadoch tento stanovený denný limit prekročil, napr.: 8. 7. 2013 denný zostatok v sume 1 075,40 €, 10. 07. 2013 denný zostatok v sume 1 046,62 €. V roku 2014 nepostupoval v zmysle § 2 ods. 1 písm. i) výnosu Ministerstva financií Slovenskej republiky z 28. decembra 2012 č. MF/026901/2012-321, ktorým sa ustanovuje denný limit zostatku finančných prostriedkov pre klientov Štátnej pokladnice, pretože stanovený pokladničný limit vo výške 1 000,- € v niektorých prípadoch prekročil, napr.: 02. 09. 2014 denný zostatok v sume 1 432,07 €, 03. 09. 2014 denný zostatok v sume 1 281,75 €. Kontrolovaný subjekt prekročením stanoveného pokladničného limitu v roku 2013 a 2014 porušil internú smernicu o obehu účtovných dokladov.
* Kontrolovaný subjekt predbežnú finančnú kontrolu nevykonával pri všetkých pokladničných dokladoch správne a úplne, pretože neoveroval súlad pripravovanej finančnej operácie so schváleným rozpočtom pred vstupom do záväzku na doklade súvisiacom s pripravovanou finančnou operáciou. Týmto konaním kontrolovaný subjekt nepostupoval v súlade s § 6 a § 9 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.
* Kontrolovaný subjekt predbežnú finančnú kontrolu nevykonával pri dohodách o prácach vykonávaných mimo pracovného pomeru (napr.: DoPČ z 18.02.2013 B. M. v sume 4,60 €/h) a platových dekrétoch. Predbežnú finančnú kontrolu nevykonával  správne a úplne pri bezhotovostnom nákupe tovarov a služieb (napr.: odoslaná faktúra č. 2014135 zo 07. 10. 2014 v sume 103,92 €, prijatá faktúra č. 178 z  30. 04. 2014 v sume z 27 038,04 €), pri nákupe tovarov a služieb v hotovosti (napr.: VPD č. 4118 z 23. 7. 2013 v sume 4,14 €), pretože ju potvrdzoval svojim podpisom, uvedením dátumu jej vykonania a vyjadrením, či je pripravovaná finančná operácia v súlade s rozpočtom orgánu verejnej správy len jeden zamestnanec. Týmto konaním kontrolovaný subjekt nepostupoval v súlade s § 6 a § 9 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.
* Kontrolovaný subjekt  neviedol centrálnu evidenciu sťažností, čím porušil § 10 ods.1 zákona č. 9/2010 o sťažnostiach.

**Záver:**

Kontrolovaný subjekt prijal 7 opatrení na nápravu zistených nedostatkov a odstránenie príčin ich vzniku.

1. **Gymnázium Alberta Einsteina, Einsteinova 35, 852 03 Bratislava**

Kontrolované obdobie od 1. 1. 2013 do 31. 12. 2014

Kontrola bola zameraná na hospodárenie s verejnými prostriedkami a nakladanie s majetkom Bratislavského samosprávneho kraja v rozpočtovej organizácii Gymnázium Alberta Einsteina, Einsteinova č. 35, 852 03 Bratislava.

**Kontrolou bolo zistené:**

* Kontrolovaný subjekt pri poskytovaní náhrad výdavkov pri pracovných cestách zamestnancom nevyplácal stravné podľa § 4 ods. 1 písm. c) zákona č. 283/2002 Z. z. o cestovných náhradách v znení neskorších predpisov a ani iným spôsobom nezabezpečil podmienky stravovania tak, ako to ustanovuje § 152 zákona č. 311/2001 Z. z. Zákonníka práce v znení neskorších predpisov.

Týmto konaním kontrolovaný subjekt ako zamestnávateľ porušil § 3 zákona č. 283/2002 Z. z. o cestovných náhradách v znení neskorších predpisov, pretože nedodržal svoju povinnosť prihliadať na oprávnené záujmy zamestnanca.

Zároveň nedodržal ustanovenia § 145 ods. 1 zákona č. 311/2001 Z. z. Zákonníka práce v znení neskorších predpisov, pretože zamestnávateľ má poskytovať zamestnancovi cestovné náhrady, ktoré mu vzniknú pri plnení pracovných povinností v súlade a v rozsahu podľa ustanovení § 152 cit. zákona.

* Kontrolovaný subjekt vo viacerých prípadov zamestnancom vyslaným na služobnú cestu zabezpečil stravné, čím nedodržal zásadu jednotnosti použitia účtovných zásad a účtovných metód tak, ako to ustanovuje § 7 ods. 3 zákona č. 431/2002 o účtovníctve v znení neskorších predpisov (ďalej len „zákon o účtovníctve“), podľa ktorého účtovná jednotka musí používať v jednom účtovnom období rovnaké účtovné metódy a účtovné zásady.

Zároveň došlo aj k porušeniu § 8 ods. 1 zákona o účtovníctve tým, že účtovná jednotka neviedla účtovníctvo správne a úplne.

* V súvislosti so zabezpečovaním stravovania kontrolovaný subjekt v rámci letných prázdnin, kedy školská jedáleň je mimo prevádzky, nezabezpečil svojim zamestnancom stravovanie tak, ako to ustanovuje § 152 zákona č. 311/2001 Z. z. Zákonníka práce v znení neskorších predpisov. Povinnosť zabezpečenia stravovania zamestnancom v uvedenom letnom období kontrolovaný subjekt mal riešiť v súlade s ustanoveniami § 152 Zákonníka práce, napríklad zabezpečením stravovacích poukazov pre zamestnancov (stravníkov školskej jedálne), alebo zabezpečením stravovania v stravovacom zariadení iného zamestnávateľa alebo zabezpečením stravovania pre svojich zamestnancov prostredníctvom právnickej osoby alebo fyzickej osoby.
* Kontrolovaný subjekt nesprávne zaúčtoval nákup odsúhlasených darčekových poukazov z prostriedkov sociálneho fondu, pretože namiesto účtovania nákupu cenín účtoval ich priamo, ako čerpanie sociálneho fondu. Týmto konaním došlo k porušeniu § 4 ods. 5 zákona o účtovníctve, pretože účtovná jednotka neviedla účtovníctvo ako sústavu účtovných záznamov podľa § 31 ods. 2 zákona o účtovníctve, pričom účtovným záznamom sa rozumie údaj, ktorý je nositeľom informácie týkajúcej sa predmetu účtovníctva alebo spôsobu jeho vedenia. Ďalej v tejto súvislosti porušil § 7 ods. 1 citovaného zákona, pretože účtovná závierka neposkytovala verný a pravdivý obraz o skutočnostiach, ktoré sú predmetom účtovníctva a o finančnej situácii účtovnej jednotky, ako aj § 8 ods.1 zákona o účtovníctve, pretože kontrolovaný subjekt  neviedol účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov.
* Kontrolovaný subjekt predložil neúplné inventúrne súpisy dlhodobého nehmotného a hmotného majetku ako aj drobného majetku a taktiež inventúrne súpisy dokladovej inventúry záväzkov a pohľadávok, ktoré neobsahovali všetky zákonom vymedzené náležitosti, a to predovšetkým v súvislosti s oceňovaním a reálnosťou oceňovania, čím porušil ustanovenia § 30 ods. 2 zákona o účtovníctve. Zároveň nesprávne vyhotoveným inventúrnym súpisom nebola zabezpečená preukázateľnosť účtovníctva v súlade § 8 ods. 4 zákona o účtovníctve, pretože účtovníctvo účtovnej jednotky je preukázateľné, ak všetky účtovné záznamy sú preukázateľné a účtovná jednotka vykonala inventarizáciu. Týmto konaním kontrolovaný subjekt nedodržal ustanovenia § 8 zákona o účtovníctve, pretože účtovná jednotka je povinná viesť účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov.
* V roku 2014 verejný obstarávateľ nezverejňoval raz štvrťročne na svojej webovej stránke, ani na stránke BSK, ani v periodickej tlači, prípadne inou formou, súhrnnú správu o zákazkách s nízkou hodnotou s cenami vyššími ako 1 000 €. Kontrolovaný subjekt týmto konaním porušil ustanovenia § 99 ods. 2 zákona č. 25/2006 Z. z. o verejnom obstarávaní v znení neskorších predpisov v tom, že nezverejňoval raz štvrťročne súhrnnú správu o zákazkách s nízkou hodnotou s cenami vyššími ako 1 000 €.

V priebehu kontroly verejný obstarávateľ odstránil tento nedostatok a začal zverejňovať na svojej webovej stránke súhrnnú správu o zákazkách s nízkou hodnotou s cenami vyššími ako 1 000 €.

**Záver:**

Kontrolovaný subjekt prijal 5 opatrení na nápravu zistených nedostatkov a odstránenie príčin ich vzniku.

1. **Stredná odborná škola hotelových služieb a obchodu, Na pántoch 9, 831 06 Bratislava**

Kontrolované obdobie od 01. 01. 2012 do 30. 09. 2014

Kontrola bola zameraná na hospodárenie s verejnými prostriedkami a nakladanie s majetkom Bratislavského samosprávneho kraja v príspevkovej organizácii Stredná odborná škola hotelových služieb a obchodu, Na pántoch 9, 831 06 Bratislava.

**Kontrolou bolo zistené:**

* Kontrolovaný subjekt prijal hotovosť súvisiacu s konaním medzinárodnej súťaže v roku 2012 a 2013, ktorá nie je evidovaná v pokladničnej knihe a ani v účtovníctve, čím bol porušený § 3 ods. 1 a 2, [§ 4 ods. 2](https://www.slov-lex.sk/pravne-predpisy/SK/ZZ/2002/431/20150701#paragraf-4.odsek-2),§ 6 ods. 1 a 2, § 7 ods. 1 a 2, § 8, § 10, § 11 ods. 3, § 29 a § 30 zákona č. 431/2002 Z. z. o účtovníctve v znení neskorších predpisov. Vyššie uvedeným konaním sa kontrolovaný subjekt dopustil správneho deliktu podľa § 38 ods. 1 písm. h) a o) zákona č. 431/2002 Z. z. o účtovníctve v znení neskorších predpisov. Uvedeným konaním bol porušený aj § 2 ods. 1 Opatrenia MF SR z 8. augusta 2007 č. MF/16786/2007-31**,** ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v platnom znení.

Na základe uvedeného bolo porušenie finančnej disciplíny podľa § 31 ods. 1 písm. k) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, v zmysle ktorého je porušením finančnej disciplíny nedodržanie ustanoveného alebo určeného spôsobu nakladania s verejnými prostriedkami.

V zmysle § 31 ods. 7 cit. zákona subjekt verejnej správy, ktorý porušil finančnú disciplínu podľa odseku 1 písm. a) až n), je povinný uplatniť voči zamestnancovi zodpovednému za porušenie finančnej disciplíny postup podľa Zákonníka práce.

* Z predloženej dokumentácie bolo zistené, že kontrolovaný subjekt zákon č. 283/2002 Z. z. o cestovných náhradách v znení neskorších predpisov a svoj vnútorný predpis nedodržiava dôsledne. V niektorých prípadoch zamestnanec nepredložil písomné doklady potrebné na zúčtovanie do 10 pracovných dní (napriek tomu zamestnávateľ vykonal vyúčtovanie pracovnej cesty), resp. zamestnávateľ cestu nevyúčtoval do 10 pracovných dní, čím nedodržal ustanovenia § 36 ods. 7 citovaného zákona, pretože „Zamestnanec je povinný do desiatich pracovných dní odo dňa skončenia pracovnej cesty alebo inej skutočnosti zakladajúcej nárok na náhrady podľa tohto zákona predložiť zamestnávateľovi písomné doklady potrebné na vyúčtovanie náhrad a vrátiť nevyúčtovaný preddavok.....“ a § 36 ods. 8 citovaného zákona, že „Zamestnávateľ je povinný do desiatich pracovných dní odo dňa predloženia písomných dokladov vykonať vyúčtovanie pracovnej cesty alebo inej skutočnosti zakladajúcej nárok na náhrady podľa tohto zákona a uspokojiť nároky zamestnanca....“
* Kontrolovaný subjekt poskytoval zamestnancom odmeny bez písomných návrhov, čím nekonal v súlade s § 20 ods. 3 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, kde je uvedené, že návrh na poskytnutie odmeny zamestnancovi vrátane jej výšky písomne odôvodní príslušný vedúci zamestnanec.
* Kontrolovaný subjekt pri priznaní osobných príplatkov nepostupoval podľa § 10 ods. 2 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, pretože o priznaní osobného príplatku podľa ods.1 predmetného paragrafu, jeho zvýšení, znížení alebo odobratí nerozhodoval zamestnávateľ na základe písomného návrhu príslušného vedúceho zamestnanca.
* Zamestnancovi Ing. J. P. kontrolovaný subjekt v rokoch 2012 a 2013 poskytoval vyrovnanie do sumy zisteného priemerného mesačného zárobku v celkovej sume 1 198,19 € z dôvodu preradenia z 12 platovej triedy do 11 platovej triedy. Kontrolovaný subjekt postupoval v rozpore s prechodnými ustanoveniami § 32a a § 32b (účinnými k 1. januáru 2009, resp. k 1. novembru 2009) zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, kde je ustanovené, že vyrovnanie do sumy zisteného priemerného mesačného zárobku patrí umeleckému zamestnancovi, zamestnancovi inej umeleckej ustanovizne, ktorej predmetom činnosti je interpretovať hudobné diela, pedagogickým zamestnancom a odborným zamestnancom za podmienok ustanovených v predmetných paragrafoch. Uvedený zamestnanec nepatril ani do jednej z uvedených skupín zamestnancov.

Na základe uvedeného kontrolovaný subjekt použil verejné prostriedky vo výške 1 198,19 € nad rámec oprávnenia a tým porušil finančnú disciplínu v zmysle § 31 ods. 1 písm. b) zákona č. 523/2004 Z. z. o rozpočtových pravidlách a o zmene a doplnení niektorých zákonov v znení neskorších predpisov, podľa ktorého porušením finančnej disciplíny je poskytnutie alebo použitie verejných prostriedkov nad rámec oprávnenia, ktorým dôjde k vyššiemu čerpaniu verejných prostriedkov.

Podľa § 31 ods. 4 cit. zákona za porušenie finančnej disciplíny podľa ods. 1 písm. b) sa ukladá odvod vo výške porušenia finančnej disciplíny a penále vo výške 0,1% zo sumy, v ktorej došlo k porušeniu finančnej disciplíny, za každý aj začatý deň omeškania s úhradou uloženého odvodu. Ak sa porušenie finančnej disciplíny podľa ods. 1 písm. b), c), a d) zistí pri výkone kontroly alebo vládneho auditu a právnická osoba alebo fyzická osoba protiprávny stav odstráni alebo odvedie finančné prostriedky vo výške porušenia finančnej disciplíny do dňa skončenia kontroly alebo vládneho auditu, správne konanie sa nezačne.

Kontrolovaný subjekt odviedol finančné prostriedky vo výške porušenia finančnej disciplíny 1198,14 € do dňa skončenia kontroly na účet zriaďovateľa č. ú. 7000487447/8180.

V zmysle § 31 ods. 7 cit. zákona subjekt verejnej správy, ktorý porušil finančnú disciplínu podľa odseku 1 písm. a) až n), je povinný uplatniť voči zamestnancovi zodpovednému za porušenie finančnej disciplíny postup podľa Zákonníka práce.

* Zástupca riaditeľky školy pre ekonomicko-prevádzkový úsek je u kontrolovaného subjektu zamestnaný na kratší pracovný čas (50 % týždenného pracovného času). Vzhľadom na jeho evidenciu prítomnosti na pracovisku od 6,30 h - 9,00 h a 16,20 h – 19,00 h a na evidenciu prítomnosti väčšiny ním riadených zamestnancov na pracovisku od 6,00 h do 16,00 h, ako aj na základe porovnania priznaných príplatkov za riadenie u ostatných riadiacich zamestnancov v škole, príplatok za riadenie (podľa § 8 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov) v sume 153,- € mesačne, považuje kontrolná skupina za nadhodnotený.

Na základe uvedeného kontrolná skupina konštatuje porušenie finančnej disciplíny podľa § 31 ods. 1 písm. j) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, v zmysle ktorého je porušením finančnej disciplíny nehospodárne, neefektívne a neúčinné vynakladanie verejných prostriedkov. Na základe uvedeného došlo k porušeniu finančnej disciplíny podľa § 31 ods. 1 písm. j) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, v zmysle ktorého je porušením finančnej disciplíny nehospodárne, neefektívne a neúčinné vynakladanie verejných prostriedkov.

V zmysle § 31 ods. 7 cit. zákona subjekt verejnej správy, ktorý porušil finančnú disciplínu podľa odseku 1 písm. a) až n), je povinný uplatniť voči zamestnancovi zodpovednému za porušenie finančnej disciplíny postup podľa Zákonníka práce.

* Kontrolovaný subjekt nepostupoval v súlade s § 226 ods. 2 zákona č. 311/2001 Z. z. Zákonníka práce v znení neskorších predpisov tým, že písomné dohody o vykonaní práce neuzatváral najneskôr deň pred dňom začatia výkonu práce, ale v deň začatia výkonu.
* Kontrolovaný subjekt si neplnil povinnosti zamestnávateľa v súlade s ustanoveniami zákona č. 461/2003 Z. z. o sociálnom poistení v znení neskorších predpisov, pretože zamestnanci, ktorí vykonávali práce na základe dohôd o prácach vykonávaných mimo pracovného pomeru, neboli prihlasovaní a odhlasovaní v lehotách uvedených v § 231 ods. 1 písm. b) zákona č. 461/2003 Z. z. o sociálnom poistení v znení neskorších predpisov.
* Po vyhodnotení všetkých skutočností vzhľadom na predmet a formu poradenských služieb a konzultácií uvedených v predmetnej zmluve s WhiteStar, s. r. o. a na základe súbehu pracovnoprávneho vzťahu personalistu, t. j. ďalšieho právnika na plný úväzok kontrolná skupina konštatuje, že kontrolovaný subjekt postupoval v rozpore s § 19 ods. 3 a 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Na základe uvedeného kontrolná skupina konštatuje porušenie finančnej disciplíny v sume 1 240, - € podľa § 31 ods. 1 písm. j) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, v zmysle ktorého je porušením finančnej disciplíny nehospodárne, neefektívne a neúčinné vynakladanie verejných prostriedkov.

V zmysle § 31 ods. 7 cit. zákona subjekt verejnej správy, ktorý porušil finančnú disciplínu podľa odseku 1 písm. a) až n), je povinný uplatniť voči zamestnancovi zodpovednému za porušenie finančnej disciplíny postup podľa Zákonníka práce. Ak sa verejné prostriedky poskytli za podmienok, ktorých nesplnenie je spojené s povinnosťou ich vrátenia, uplatní sa pri porušení týchto podmienok rovnaký postup vrátane sankcie ako pri porušení finančnej disciplíny podľa odseku 1 písm. b).

* Kontrolovaný subjekt nedodržiaval ustanovenia svojej internej smernice č. 10/ES/2011 v bode 5 a 6c. Kontrolovaný subjekt k obom služobným MV vedie knihy jázd, tzv. „Záznam jázd vozidla osobnej dopravy“. Kontrolná skupina zistila, že tieto knihy kontrolovaný subjekt vedie nedôsledne, neprehľadne a vzhľadom na zistené skutočnosti má vecné aj formálne nedostatky.
* Kontrolou pokladničných dokladov za nákup PHL kontrolná skupina zistila jeden čiastočne a jeden úplne nečitateľný pokladničný doklad z nákupu PHL pre vozidlo FordTransit. Týmto došlo k porušeniu § 8 zákona č. 431/2002 Z. z. o účtovníctve v znení neskorších predpisov, lebo účtovná jednotka nezabezpečila vedenie účtovníctva spôsobom zaručujúcim trvalosť účtovných záznamov, ako aj k porušeniu § 35 citovaného zákona lebo nezabezpečila ochranu účtovnej dokumentácie (vrátane pokladničných dokladov) proti ich zničeniu alebo poškodeniu. Účtovný doklad musí byť čitateľný, preukázateľne dokazovať skutočnosť a účtovná jednotka je povinná zabezpečiť jeho trvalosť a zároveň neporušiť jeho obsah.
* Kniha jázd pre vozidlo FordTransit nebola v období júl a august 2013 vôbec vedená, napriek tomu, že vozidlo v tomto období najazdilo 507 km. Kontrolovaný subjekt teda nedokáže preukázať, že vozidlo počas tohto obdobia bolo využívané na služobné účely, ani kto ho používal. Kniha jázd je podkladom pre účtovníctvo a preukazuje napr. oprávnenosť nákupu PHL z prostriedkov organizácie. V tomto zmysle je však pokladničný doklad na nákup PHL z 15.7.2013 nepreukázateľný. Navyše, tento pokladničný doklad vystavený na sumu 78,07 eur, je vo vyúčtovaní uvedený v sume 77,62 eur. V zmysle § 8 zákona č. 431/2002 Z. z. o účtovníctve je účtovná jednotka povinná (popri iných povinnostiach) viesť účtovníctvo správne a preukázateľne. Tieto povinnosti kontrolovaný subjekt v tomto prípade nedodržal. Zároveň nevedením knihy jázd v období júl a august 2013 kontrolovaný subjekt nedodržal povinnosti vyplývajúce mu z vnútornej smernice č. 10/ES/2011, cit. „Vodič vedie evidenciu jednotlivých jázd v Dennom zázname o prevádzke vozidla osobnej dopravy“.
* Kontrolovaný subjekt má na vozidlo Kia Rio uzavretú v poisťovni Allianz – Slovenská poisťovňa, a. s., poistnú zmluvu číslo 8018074047 na povinné zmluvné poistenie STANDARD vo výške 316,04 eur/rok. Kontrolná skupina po preverení cien v poisťovni Allianz a iných konkurenčných poisťovniach konštatuje predraženie PZP vozidla Kia Rio, vzhľadom na to, že PZP na vozidlo Kia Rio sa dá zabezpečiť v poisťovni Allianz i v iných poisťovniach za sumu nižšiu ako 120 eur/rok. Týmto konaním došlo k porušeniu § 19 ods. 6 zákona č. 523/2004 Z. z. o rozpočtových pravidlách verejnej správy, ktorý vraví, že „Subjekt verejnej správy je povinný pri používaní verejných prostriedkov zachovávať hospodárnosť, efektívnosť a účinnosť ich použitia.“ Na základe uvedeného kontrolná skupina konštatuje porušenie finančnej disciplíny podľa § 31 ods. 1 písm. j) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, v zmysle ktorého je porušením finančnej disciplíny nehospodárne, neefektívne a neúčinné vynakladanie verejných prostriedkov.
* Tento výdavok bol v kontrolovanom subjekte podrobený predbežnej finančnej kontrole, pri ktorej bolo konštatované, že spĺňa kritériá hospodárnosti, efektívnosti a účinnosti z čoho vyplýva, že predbežná finančná kontrola bola minimálne v tomto prípade vykonaná formálne a nedôsledne.
* V zmysle § 31 ods. 7 cit. zákona subjekt verejnej správy, ktorý porušil finančnú disciplínu podľa odseku 1 písm. a) až n), je povinný uplatniť voči zamestnancovi zodpovednému za porušenie finančnej disciplíny postup podľa Zákonníka práce. Ak sa verejné prostriedky poskytli za podmienok, ktorých nesplnenie je spojené s povinnosťou ich vrátenia, uplatní sa pri porušení týchto podmienok rovnaký postup vrátane sankcie ako pri porušení finančnej disciplíny podľa odseku 1 písm. b).
* Stanovenie povinného prídelu do sociálneho fondu v interných predpisoch kontrolovaného subjektu vo výške 1,25 % zo súhrnu hrubých platov nie je v súlade so zákonom č. 152/1994 o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov, keďže tento v § 2 stanovuje, že „Zamestnávateľ tvorí fond v rozsahu a za podmienok ustanovených týmto zákonom.“ a v § 3 ods. 1 stanovuje, že „Fond sa tvorí ako úhrn povinného prídelu vo výške 0,6 % - 1 % zo základu uvedeného a podľa § 4 ods. 1 ďalšieho prídelu vo výške dohodnutej v kolektívnej zmluve alebo vo vnútornom predpise.
* Kontrolovaný subjekt v jednom prípade nedodržal ustanovenie § 6 ods. 2 zákona č. 152/1994, ktorý hovorí, že „Fond sa tvorí najneskôr v deň dohodnutý na výplatu mzdy....“, pričom týmto dňom je v kontrolovanom subjekte 12. deň v mesiaci. V mesiaci máj 2013 kontrolovaný subjekt sociálny fond vytvoril až 13. deň, teda v deň nasledujúci po dni dohodnutom na výplatu mzdy.
* Predložené správy o vykonaní inventarizácie majetku (inventúrne súpisy) z roku 2012 a 2013 nemajú náležitosti uvedené v § 30 ods. 2 a 3 zákona č. 431/2002 Z. z. o účtovníctve v znení neskorších predpisov.
* Účtovacie predpisy vyhotovuje, kontroluje a podpisuje iba jedna osoba, čím nie je zabezpečená kontrola min. štyroch očí. Na niektorých účtovných dokladoch chýba osoba zodpovedná za vyhotovenie a schválenie účtovnej operácie.
* Pripravované finančné operácie - príjmy finančných prostriedkov vybrané od zamestnancov za uložené blokové pokuty - neboli overené predbežnou finančnou kontrolou správne (podľa ustanovenia § 9 ods. 2 a 3 zák. č. 502/2001 Z. z.), nakoľko chýbali vyjadrenia zamestnancov, ktorí predbežnú kontrolu mali vykonať, že pripravovaná finančná operácia je alebo nie je v súlade a s čím bola overovaná, ako aj dátum a podpis zodpovedných zamestnancov (vedúci zamestnanec + vecne príslušný zamestnanec) tak, aby bola dodržaná zásada štyroch očí.
* Kontrolovaný subjekt porušil § 2 písm. i) bod 19. výnosu Ministerstva financií Slovenskej republiky z 28. decembra 2012 č. MF/026991/2012-321, ktorým sa ustanovuje denný limit zostatku finančných prostriedkov v hotovosti pre klientov Štátnej pokladnice podľa § 12 ods. 7 písm. a) zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov tým, že prekročil denný limit zostatku finančných prostriedkov v hotovosti ustanovený na 1 000 eur pre príspevkovú organizáciu vyššieho územného celku napríklad dňa 4. 11. 2014 (= 2 126,55 €), 18. 11. 2014 (= 1 555,67 €), 9.12. 2014 (= 1 407,35 €).
* kontrolovaný subjekt pri vykonávaní predbežnej finančnej kontroly v súvisiacom období nepostupoval v súlade s § 9 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.

**Záver:**

Kontrolovaný subjekt prijal 19 opatrení na nápravu zistených nedostatkov a odstránenie príčin ich vzniku.

1. **Stredná odborná škola technická, Vranovská 4, 851 02 Bratislava**

Kontrolované obdobie od 01. 01. 2014 do 31. 12. 2014

Kontrola bola zameraná na hospodárenie s verejnými prostriedkami a nakladanie s majetkom Bratislavského samosprávneho kraja v príspevkovej organizácii Stredná odborná škola technická, Vranovská 4, 851 02 Bratislava.

**Kontrolou bolo zistené:**

* Príjmy za prenájom (na základe uzatvorených nájomných zmlúv) boli nesprávne účtované na položke 223 001 Poplatky a platby z nepriemyselného a náhodného predaja a služieb – predaj výrobkov, tovarov a služieb. Vzhľadom na to, že išlo o príjmy z prenájmu, mali byť evidované ako príjmy z podnikania a vlastníctva majetku na položke 212 003 Príjmy z prenajatých budov, priestorov a objektov. Kontrolovaný subjekt týmto konaním porušil § 7 ods. 1 zákona č. 431/2002 Z. z. o účtovníctve v znení neskorších predpisov, pretože účtovná závierka neposkytovala verný a pravdivý obraz o skutočnostiach, ktoré sú predmetom účtovníctva a o finančnej situácii účtovnej jednotky a porušil aj § 8 citovaného zákona, pretože účtovníctvo nebolo vedené správne, úplne, preukázateľne a zrozumiteľne.
* Kontrolovaný subjekt nepostupoval v zmysle § 224 ods. 2 písm. d) zákona č. 311/2001 Z. z. Zákonníka práce v tom, že neviedol úplnú evidenciu uzatvorených dohôd o prácach vykonávaných mimo pracovného pomeru v poradí, v akom boli uzatvorené.
* Kontrolovaný subjekt porušil § 8 ods. 1 zákona č. 431/2002 Z. z. o účtovníctve v platnom znení v tom, že neviedol účtovníctvo za svoju jednotku preukázateľne, pretože prvotné doklady k vyúčtovaniu spotreby pohonných látok (záznam o prevádzke motorového vozidla) neviedol správne, úplne a preukázateľne, ďalej porušil v časti IV., čl. 3 písm. b) smernice č. 3/2011 o organizácii dopravy a o používaní služobných motorových vozidiel v SOŠT tým, že počas celého roku 2014 nevystavoval k osobnému motorovému vozidlu Škoda FÁBIA BA 036 EV žiadanky na prepravu osôb.
* Kontrolovaný subjekt má v zmysle príkazu riaditeľa SOŠ č. 04/2009 s platnosťou od 01. 07. 2009 stanovený limit pokladničnej hotovosti vo výške 500,- €. Organizácia nepostupovala v zmysle pokladničného limitu (stanoveného s platnosťou od 1. 7. 2009 vo výške 500,- €), pretože v niektorých prípadoch tento stanovený denný limit prekročila.
* Kontrolovaný subjekt v roku 2014 nepostupoval v zmysle § 2 ods. 1 písm. i) výnosu Ministerstva financií Slovenskej republiky z 28. decembra 2012 č. MF/026901/2012-321, ktorým sa ustanovuje denný limit zostatku finančných prostriedkov pre klientov Štátnej pokladnice, pretože od 01. 04. 2014 mal mať ako klient Štátnej pokladnice stanovený pokladničný limit prostriedkov v hotovosti 1 000,- € a finančné prostriedky v cudzej mene v sume zodpovedajúcej hodnote 200,- € prepočítané podľa referenčného kurzu.
* Výdavkovým pokladničným dokladom č. 459 z 29. 12. 2014 bol prevedený zostatok hotovosti v pokladnici v celkovej sume 138,10 € (vynulovanie pokladnice ku koncu roka) do pokladnice občianskeho združenia „SOU Vranovská 2003, Vranovská 4, 851 02 Bratislava“. Tým, že zostatok pokladnice nebol prevedený na bankový účet organizácie vedený v Štátnej pokladnici, kontrolovaný subjekt porušil § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov v tom (ďalej len „zákon č. 523/2004 Z. z.“), že pri použití  verejných prostriedkov nedodržal hospodárnosť, efektívnosť a účinnosť ich použitia. Podľa § 19 ods. 6 zákona č. 523/2004 Z. z. verejné prostriedky sa môžu používať na krytie nevyhnutných potrieb a opatrení vyplývajúcich z osobitných predpisov.

Kontrolovaný subjekt uvedeným konaním porušil finančnú disciplínu v celkovej sume 138,10 € podľa § 31 ods. 1 písm. c) zákona č. 523/2004 Z. z., v zmysle ktorého je porušením finančnej disciplíny neodvedenie prostriedkov subjektu verejnej správy v ustanovenej alebo určenej lehote a rozsahu.

* Kontrolovaný subjekt nepostupoval v súlade s ustanovením § 9 ods. 2 a 3 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov pri uzatváraní zmlúv tým, že neoveroval súlad pripravovanej finančnej operácie so schváleným rozpočtom pred vstupom do záväzku na doklade súvisiacom s pripravovanou finančnou operáciou.
* Kontrolovaný subjekt porušil § 9 ods. 1 zákona č. 25/2006 Z. z. o verejnom obstarávaní a o zmene a doplnení niektorých zákonov v tom, že neevidoval všetky doklady a dokumenty z vykonávania verejného obstarávania. Ďalej porušil § 99 ods. 2 zákona č. 25/2006 Z. z. o verejnom obstarávaní v znení neskorších predpisov v tom, že kontrolovaný subjekt ako verejný obstarávateľ nezverejňoval v kontrolovanom období v profile verejného obstarávateľa raz štvrťročne súhrnnú správu o zákazkách s cenami vyššími ako 1 000,00 €.

**Záver:**

Kontrolná skupina stanovila kontrolovanému subjektu predložiť útvaru hlavného kontrolóra BSK návrh opatrení na nápravu zistených nedostatkov a odstránenie príčin ich vzniku.

1. **Kontrola opatrení prijatých na odstránenie nedostatkov a príčin ich vzniku**
2. **Domov sociálnych služieb ROZSUTEC, Furmanská 4, Bratislava**

Kontrola bola zameraná na plnenie opatrení prijatých na nápravu nedostatkov a na odstránenie príčin ich vzniku z  kontroly hospodárenia s verejnými prostriedkami a nakladania s majetkom samosprávneho kraja vyplývajúcich zo správy o výsledku kontroly č. 38/2012 vykonanej v rozpočtovej organizácii Domov sociálnych služieb ROZSUTEC, Furmanská 4, Bratislava za obdobie od 1. 1. 2010 do 31. 12. 2010.

Kontrolovaný subjekt prijal na odstránenie nedostatkov a príčin ich vzniku 2 opatrenia, všetky boli splnené.

Kontrolou plnenia opatrení prijatých na nápravu nedostatkov a na odstránenie príčin ich vzniku neboli zistené porušenia všeobecne záväzných právnych a interných predpisov. Kontrolná skupina v zmysle § 21 ods. 1 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov vypracovala záznam z kontroly plnenia opatrení, pretože nezistila nedostatky.

1. **Stredná odborná škola dopravná, Sklenárova 9, Bratislava**

Kontrola bola zameraná na plnenie opatrení prijatých na nápravu nedostatkov a na odstránenie príčin ich vzniku z  kontroly hospodárenia s verejnými prostriedkami a nakladania s majetkom samosprávneho kraja vyplývajúcich zo správy o výsledku kontroly č. 28/2012 vykonanej v príspevkovej organizácii Stredná odborná škola dopravná, Sklenárova 9, Bratislava za obdobie od 1. 1. 2010 do 31. 12. 2011.

Kontrolovaný subjekt prijal na odstránenie nedostatkov a príčin ich vzniku 7 opatrení, všetky boli splnené.

Kontrolou plnenia opatrení prijatých na nápravu nedostatkov a na odstránenie príčin ich vzniku neboli zistené porušenia všeobecne záväzných právnych a interných predpisov. Kontrolná skupina v zmysle § 21 ods. 1 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov vypracovala záznam z kontroly plnenia opatrení, pretože nezistila nedostatky.

1. **Základná škola a Gymnázium s vyučovacím jazykom maďarským, Dunajská 13, Bratislava**

Kontrola bola zameraná na plnenie opatrení prijatých na nápravu nedostatkov a na odstránenie príčin ich vzniku z  kontroly hospodárenia s verejnými prostriedkami a nakladania s majetkom samosprávneho kraja vyplývajúcich zo správy o výsledku kontroly č. 7/2013 vykonanej v rozpočtovej organizácii Základná škola a Gymnázium s vyučovacím jazykom maďarským, Dunajská 13, Bratislava za obdobie od 1. 1. 2011 do 31. 12. 2012.

Kontrolovaný subjekt prijal na odstránenie nedostatkov a príčin ich vzniku 4 opatrenia, všetky boli splnené.

Kontrolou plnenia opatrení prijatých na nápravu nedostatkov a na odstránenie príčin ich vzniku neboli zistené porušenia všeobecne záväzných právnych a interných predpisov. Kontrolná skupina v zmysle § 21 ods. 1 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov vypracovala záznam z kontroly plnenia opatrení, pretože nezistila nedostatky.

1. **Stredná zdravotnícka škola, Záhradnícka 44, Bratislava**

Kontrola bola zameraná na plnenie opatrení prijatých na nápravu nedostatkov a na odstránenie príčin ich vzniku z  kontroly hospodárenia s verejnými prostriedkami a nakladania s majetkom samosprávneho kraja vyplývajúcich zo správy o výsledku kontroly č. 24/2012 vykonanej v rozpočtovej organizácii Stredná zdravotnícka škola, Záhradnícka 44, Bratislava za obdobie od 1. 1. 2010 do 31. 12. 2012.

Kontrolovaný subjekt prijal na odstránenie nedostatkov a príčin ich vzniku 13 opatrení, všetky boli splnené.

Kontrolou plnenia opatrení prijatých na nápravu nedostatkov a na odstránenie príčin ich vzniku neboli zistené porušenia všeobecne záväzných právnych a interných predpisov. Kontrolná skupina v zmysle § 21 ods. 1 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov vypracovala záznam z kontroly plnenia opatrení, pretože nezistila nedostatky.

1. **Hotelová akadémia, Mikovíniho č. 1, 831 02 Bratislava**

Kontrola bola zameraná na plnenie opatrení prijatých na nápravu nedostatkov a na odstránenie príčin ich vzniku z  kontroly hospodárenia s verejnými prostriedkami a nakladania s majetkom samosprávneho kraja vyplývajúcich zo správy o výsledku kontroly č. 16/2012. vykonanej v príspevkovej organizácii Hotelová, Mikovíniho č. 1, 831 02 Bratislava, za obdobie od 01. 01. 2010 do 31. 12. 2011.

Kontrolovaný subjekt prijal na odstránenie nedostatkov a príčin ich vzniku 4 opatrenia, z ktorých 2 boli splnené a 2 neboli splnené.

Nesplnené opatrenia:

Prijaté opatrenie č. 2

„*V budúcom období budeme na každú finančnú operáciu vyhotovovať účtovné doklady tak, aby sme zabezpečili ich trvanlivosť spôsobom podľa § 8 ods. 1 zákona č. 431/2002 Z. z. o účtovníctve v znení neskorších predpisov.“*

Kontrolou bolo zistené:

* Kontrolovaný subjekt svoje účtovníctvo nevedie správne, úplne a preukázateľne a zrozumiteľne a spôsobom zaručujúcim trvalosť účtovných záznamov tak ako to stanovuje § 8 ods. 1 zákona č. 431/2002 Z. z. o účtovníctve v znení neskorších predpisov, pretože nezabezpečil trvanlivosť účtovných dokladov z registračnej pokladnice. Kontrolná skupina preto skontrolovala výberovým spôsobom pokladničnú knihu za obdobie jún – august 2014, pričom konštatuje, že stav zistený kontrolou č. 16/2012 naďalej pretrváva.

Opatrenie nebolo splnené.

Prijaté opatrenie č. 3

„*Zistenia týkajúce sa vykonávania predbežnej finančnej kontroly berieme na vedomie s tým, že v ďalšom období budeme pri vykonávaní predbežnej finančnej kontroly postupovať dôsledne podľa ustanovení zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Od 01. 04. 2012 je v účtovnom programe nový krycí list so správnymi náležitosťami (podpisy, dátumy) v súlade so zákonom.“*

Kontrolou bolo zistené:

* Kontrolná skupina skontrolovala vykonávanie predbežnej finančnej kontroly výberovým spôsobom na pokladničných dokladoch z mesiaca august 2014. Kontrolou bolo zistené, že predbežná finančná kontrola nebola vykonávaná vo fáze prípravy pred vstupom do záväzku (pred nákupom), z predložených dokladov nie je evidentné, či boli finančné operácie schválené vopred alebo až dodatočne.

Opatrenie nebolo splnené.

1. **Stredná odborná škola záhradnícka Gustáva Čejku, Bratislavská 44, 900 45 Malinovo**

Kontrola bola zameraná na plnenie opatrení prijatých na nápravu nedostatkov a na odstránenie príčin ich vzniku z  kontroly hospodárenia s verejnými prostriedkami a nakladania s majetkom samosprávneho kraja vyplývajúcich zo správy o výsledku kontroly č. 43/2012. vykonanej v rozpočtovej organizácii Stredná odborná škola záhradnícka Gustáva Čejku, Bratislavská 44, 900 45 Malinovo. Za obdobie od 01. 01. 2011 do 31. 12. 2012.

Kontrolovaný subjekt prijal na odstránenie nedostatkov a príčin ich vzniku 9 opatrení, z ktorých 8 bolo splnených a jedno nebolo splnené, a to:

Prijaté opatrenie č. 6

„*Pri vedení pokladne postupovať podľa zákona č. 431/2002 Z. z. o účtovníctve v znení neskorších predpisov a internej smernice o zabezpečení prevádzky pokladne, účtovať v časovom súlade, pokladničnú knihu viesť v programe iSpin, pokladňu uzatvárať mesačne a kvartálne vykonávať jej inventúru, v inventúrnych súpisoch uvádzať skutočný stav pokladničnej hotovosti a jej rozpis na menovitú hodnotu.“*

Kontrolou bolo zistené, že:

* Kontrolovaný subjekt pri vedení pokladnice nepostupoval podľa zákona č. 431/2002 Z. z. o účtovníctve v znení neskorších predpisov, predovšetkým v tom, že  neúčtoval o výdaji  peňažných prostriedkov na zálohy poskytované z pokladnice na bežné výdavky (§ 2 ods. 2 zákona č. 431/2002 Z. z. o účtovníctve), v inventúrnych súpisoch uvádzal neúčtovné stavy a v niektorých prípadoch nedodržal limit denného zostatku pokladničnej hotovosti stanovený výnosom Ministerstva financií SR o účtovníctve), v inventúrnych súpisoch uvádzal neúčtovné stavy a v niektorých prípadoch nedodržal limit denného zostatku pokladničnej hotovosti stanovený z 28.12.2012 č. MF/026991/2012-321.

Opatrenie nebolo splnené.

**7. Pedagogická a sociálna akadémia, Bulova 2, 840 11 Bratislava**

Kontrola bola zameraná na plnenie prijatých opatrení na nápravu nedostatkov a na odstránenie príčin ich vzniku z kontroly hospodárenia s verejnými prostriedkami a nakladania s majetkom samosprávneho kraja vyplývajúcich zo správy o výsledku kontroly č. 35/2012 vykonanej v rozpočtovej organizácii Pedagogická a sociálna akadémia, Bulova 2, 840 11 Bratislava za obdobie rokov 2010, 2011.

Kontrolovaná organizácia prijala 3 opatrenia na nápravu nedostatkov a na odstránenie príčin ich vzniku. Dve opatrenia boli splnené, jedno opatrenie nebolo splnené.

Nesplnené opatrenie:

V správe o výsledku kontroly č. 35/20012 je uvedené zistenie, že kontrolovaný subjekt ako zamestnávateľ porušil svoje povinnosti podľa § 231 ods. 1 písm. b) bod 2. zákona č. 461/2003 Z. z. o sociálnom poistení v znení neskorších predpisov tým, že zamestnancov v právnom vzťahu na základe dohôd o prácach vykonávaných mimo pracovného pomeru na účely úrazového poistenia a garančného poistenia neprihlásil do registra poistencov pred vznikom pracovnoprávneho vzťahu najneskôr pred začatím výkonu práce. K tomuto zisteniu prijal kontrolovaný subjekt opatrenie, v ktorom určil zodpovedného zamestnanca za dodržiavanie povinností vyplývajúcich z uvedeného paragrafu.

Kontrolou bolo zistené, že:

* Kontrolovaný subjekt v roku 2014 opätovne porušil svoje povinnosti podľa § 231 ods.1 písm. b) bod 2. zákona č. 461/2003 Z. z. o sociálnom poistení v znení neskorších predpisov tým, že zamestnancov v právnom vzťahu na základe dohôd o prácach vykonávaných mimo pracovného pomeru na účely úrazového poistenia a garančného poistenia neprihlásil do registra poistencov pred vznikom pracovnoprávneho vzťahu najneskôr pred začatím výkonu práce.

Opatrenie nebolo splnené.

**Prehľad zistení porušenia VZPP, interných predpisov a zmlúv z kontrol vykonaných v 2. polroku 2015**

**Tabuľka č. 1**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| P. č. | Kontrola | Kontrolovaný subjekt | Všeobecne záväzné právne predpisy (VZPP) a interné predpisy | | | | | | | | | | Zmluvy | | Spolu porušenia | 0patrenia | | | | Poznámka |
| z.č.523/2004 z. z. o rozpoč. pravid. verejnej správy | z.č. 502/2001 Z.z. o finanč.. kontrole a vnutor. audite | z.č. 431/2002 Z.z. o účtovníctve | z.č. 311/2001 Z.z. Zákonník práce | Z. č. 596/2003 Z. z. o štátnej správe v školstve | Výnos MF SR č. MF/026901/2012-321 (denný limit) | Z. č. 446/2001 Z. z. o majetku VÚC,  inetr smer. | Z. č. 25/2006 Z. z. o verejnom obstarávaní | Z. č. 461/2003 Z. z. o soc poistení | Iné VZPP,  zás. hospodárenia a uznes. Z BSK | o poskytnutí fin. príspevku a obchodné | o nájme | prijaté | splnené | nesplnené | čiastočne splnené |
| a | b | c | 1 | 2 | 3 | 4 | 5 | 6 | 7 | 9 | 10 | 11 | 12 | 13 | 14 | 15 | 16 | 17 | 18 | 19 |
| 1 | Hospodárenia, sťažností a plnenia úloh z uznesení Z BSK (Časť A)  (Časť A) | DSS ROZSUTEC, Furmanská 4, BA | - | - | - | - | - | - | - | 1 | - | - | - | - | 1 | 1 | - | - | - |  |
| 2 | Mestská časť-Petržalka, Kutlíkova 17, BA | - | - | - | - | - | - | - | - | - | - | - | - | - | - | - | - | - | Záznam |
| 3 | Poliklinika Karlová Ves, Liščie údolie 57, BA | 1 | 3 | 1 | - | - | - | 1 | - | 1 | 3 | - | - | 10 | 7 | - | - | - |  |
| 4 | Gymnázium A. Einsteina, Einsteinova 35, BA | - | - | 7 | 4 | - | - | - | 1 | - | 2 | - | - | 14 | 5 | - | - | - |  |
| 5 | SOŠ hotelových služieb a obchodu, Na pántoch 9, BA | 9 | 2 | 16 | 1 | - | - | 2 | - | 1 | 9 | - | - | 40 | 19 | - | - | - |  |
| 6 | SOŠ technická, Vranovská 4, BA | 3 | 1 | 2 | 1 | - | 1 | 3 | - | - | - | - | - | 11 | Kontrolovanému subjektu bol stanovený termín na predloženie opatrení do ........ | | | | |
| 7 |  |  |  |  |  |  |  |  |  |  |  |  |  |  |  | - | - | - |  |
| 8 |  |  |  |  |  |  |  |  |  |  |  |  |  |  |  | - | - | - |  |
| 9 |  |  |  |  |  |  |  |  |  |  |  |  |  |  |  | - | - | - |  |
| 10 |  |  |  |  |  |  |  |  |  |  |  |  |  |  |  | - | - | - |  |
| 11 |  |  |  |  |  |  |  |  |  |  |  |  |  |  |  |  |  |  |  |
| 12 |  |  |  |  |  |  |  |  |  |  |  |  |  |  |  |  |  |  |  |
| 13 | S p o l u | 13 | 6 | 26 | 6 |  | 1 | 6 | 2 | 2 | 14 |  |  | 76 | 32 |  |  |  |  |

**Prehľad zistení porušenia VZPP, interných predpisov a zmlúv z kontrol vykonaných v 2. polrok 2015**

**Tabuľka č. 1.1**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| P. č. | Kontrola | Kontrolovaný subjekt | Všeobecne záväzné právne predpisy (VZPP) | | | | | | | Int. predpisy | | | Zmluvy | | Spolu porušenia | 0patrenia | | | | Poznámka |
| z.č.523/2004 z. z. o rozpoč. pravid. verejnej správy | z.č. 502/2001 Z.z. o finanč.. kontrole a vnutor. audite | z.č. 431/2002 Z.z. o účtovníctve | z.č. 311/2001 Z.z. Zákonník práce | z.č. 283/2002 Z.z.  o cest.náhradách | Opat. MF SR č. 01/R2008  reg. cien náj, bytov | z. č. 461/2003 Z. z. o soc. pois. | o finančnom riadení | obehu účtovných dokladov | iné interné smernice | o poskytnuti fin. príspevku a obchodné | o nájme | prijaté | splnené | nesplnené | čiastoč. splnené |
| a | b | c | 1 | 2 | 3 | 4 | 5 | 6 | 7 | 9 | 10 | 11 | 12 | 13 | 14 | 15 | 16 | 17 | 18 | 19 |
| 1 | Opatrení  (Časť B) | DSS ROZSUTEC, Furmanská 4, BA |  |  |  |  |  |  |  |  |  |  |  |  | Záznam | 2\* | 2 | - | - | \* Kontrolované opatrenia, ktoré boli prijaté k správam o výsledku kontroly v r 2010 a ž2014 |
| 2 | SOŠ dopravná, Sklenárová 9, BA |  |  |  |  |  |  |  |  |  |  |  |  | Záznam | 7\* | 7 |  | - |
| 3 | ZŠ a Gymnázium s vyuč. jaz. maď., Dunajská 13, BA |  |  |  |  |  |  |  |  |  |  |  |  | Záznam | 4\* | 4 |  |  |
| 4 | Stredná zdrav. škola, Záhradnícka 44, BA |  |  |  |  |  |  |  |  |  |  |  |  | Záznam | 13\* | 13 |  |  |  |
| 5 | Hotelová akadémia, Mikovíniho 1, BA |  | 1 | 1 |  |  |  |  |  |  |  |  |  | 2 | 4\* | 2 | 2 |  |  |
| 6 | SOŠ záhradnícka G. Čejku, Bratislavská 44, BA |  |  | 1 |  |  |  |  |  |  |  |  |  | 1 | 9\* | 8 | 1 |  |  |
| 7 | Pedagogická a sociálna akadémia, Bullova 2, BA |  |  |  |  |  |  | 1 |  |  |  |  |  | 1 | 3\* | 2 | 1 |  |  |
| 8 |  |  |  |  |  |  |  |  |  |  |  |  |  |  |  |  |  |  |  |
| 9 |  |  |  |  |  |  |  |  |  |  |  |  |  |  |  |  |  |  |  |
| S p o l u | | |  | 1 | 2 |  |  |  | 1 |  |  |  |  |  | 4 | 42 | 38 | 4; |  |  |